Subvencije države i za građane koji koriste individualna ložišta - Portal NAŠE SELO\nPotpredsednica Vlade Srbije i ministarka rudarstva i energetike Zorana Mihajlović najavila je danas da će država kroz novu Upravu za eneregetsku efikasnost, koja će biti formirana u junu, pomoći i građanima koji koriste individualna ložišta da pređu na energente koji ne narušavaju zdravlje i životnu sredinu.\nOna je rekla da će nakon formiranja nove Uprave, lokalne samouprave uraditi pravilnike, a građani će se njima prijavljivati, putem javnih poziva, za subvencije do 50% za povećanje energetske efikasnosti zamenom vrata i prozora, kao i za rešavanje pitanja individualnih ložišta.\n– Građani će ove subvencije moći da koriste na celoj teritoriji Srbije i verujemo da u naredne tri godine taj posao može da se završi, što će omogućiti da računi građana budu 15 do 20 odsto niži, bilo za toplotnu ili za električnu energiju – rekla je Mihajlovićeva, prenosi sajt Ministarstva. Izvor EKapija\nTagged eko, grejanje, kuće, ložišta, subvencije ložišta\nViše od 250 poljoapotekara učestvovalo u kreiranju novog plana za podršku poljoprivrednicima. Nakon godinu dana postojanja, u beogradskom hotelu Crowne Plaza, okupilo više od 250 poljoapotekara, članova Kluba A i razgovaralo o postignutim rezultatima, kao i novom planu realizacije pomoći srpskim poljoprivrednicima, kao i poljoapotekarima u 2020. godini. Prema istraživanju koje je 2012. godine obavilo […]\nMraz oštetio maline, potrebna stručna pomoć države


Nikola Mijailović u naslovnoj ulozi u operi „Nabuko“ – Krstarica\nNikola Mijailović u naslovnoj ulozi u operi „Nabuko“\nBEOGRAD, 26. novembra (TANJUG) – Verdijeva opera „Nabuko“ biće izvedena sutra na Velikoj sceni Narodnog pozorišta, a u naslovnoj ulozi naći će se specijalni gost Nikola Mijailović.\nProfesor Fakulteta muzičkih umetnosti poklanja ovaj nastup Narodnom pozorištu u Beogradu i beogradskoj publici.\n„Nabuko“ je opera u četiri čina i izvodi se pod dirigentskom palicom Đorđa Pavlovića, a nastupaju solisti Sanja Kerkez (Abigaila), Ivan Tomašev (Zakarija), Ljubica Vraneš (Fenena), Aleksandar Dojković (Ismail), Mihailo Šljivić (Prvosveštenik), Mihailo Otašević (Abdalo) i Marija Jelić (Ana).\nUčestvuju Orkestar i Hor Opere Narodnog pozorišta u Beogradu. Premijera Verdijeve opere je bila 10. oktobra 2007. godine, u režiji Ogsana Draganova. Scenograf je bio Aleksandar Zlatović, a kostime je obnovila Ljiljana Dragović.


Sve je spremno za šampionski spektakl u Aranđelovcu! - Sportske.net\nSve je spremno za šampionski spektakl u Aranđelovcu!\nIzvor: Sportske.net, zrkizvor.rs\nNovi šampion Srbije u konkurenciji rukometašica je ekipa ŽRK ''Izvor Bukovička Banja'', a Aranđelovčanke će titulu proslaviti u nedelju, utakmicom poslednjeg kola plej-ofa protiv Radničkog iz Kragujevca.\nUtakmica poslednjeg, šestog kola plej-ofa Superlige između ekipa Izvor BBA i Radničkog igra se u nedelju od 19 časova u Aranđelovcu, a s obzirom da su Aranđelovčanke već osigurale šampionsku titulu, ovaj meč će imati svečarski karakter.\nKako je najavljeno na zvaničnom klupskom sajtu, šampionkama će pehar i zlatna odličja biti uručeni po završetku meča sa Kragujevčankama, a šampionska ceremonija je predviđena i na poluvremenu ovog meča kada će u glavnoj ulozi biti rukometašice drugog tima Izvor BBA.\nNaime, one su ove sezone bile najbolje u Prvoj ligi Zapad, sezonu će završiti utakmicom protiv ekipe Napredak 12, takođe u hali SRC ''Šumadija'' od 16 časova i 30 minuta, a pehar i zlatna odličja dobiće u poluvremenu pomenute utakmice seniorki.\nAranđelovčani najavljuju i mala iznenađenja za navijače koji budu prisustvovali ovom spektaklu, uz pomoć Opštine Aranđelovac i prijatelja kluba, poput kompanije Pionir.\nUoči ovog meča, novinarima su se na konferenciji za medije obratili trener golmana Ivan Đorđević i rukometašice Ana Tomković i Timea Rabata. Oni su, između ostalog, pozvali publiku da dođe u nedelju uveče u SRC "Šumadija" i pozdravi veiki uspeh aranđelovačkog ženskog rukometa, a šta su još rekli tim povodom, možete da pogledate OVDE.\nLegendarni rukometaš preuzeo Zvezdu!\nSuperliga - Zvezda remizirala sa Spartakom, plen podelili i Proleter i Obilić


Nenad Dimitrijević stari-novi predsednik kikindskog SUBNOR-a – TV Kikinda\nNenad Dimitrijević stari-novi predsednik kikindskog SUBNOR-a\nNa redovnoj izbornoj skupštini Gradskog odbora SUBNOR-a izabrano je novo rukovodstvo ovog udruženja. Za predsednika je reizabran Nenad Dimitrijević.\nJednoglasno je odlučeno da će SUBNOR, uz njega, u naredne četiri godine voditi potpredsednici Lazar Demić i Đuro Dotlić i sekretar Branislav Stolević.\n-Moram da istaknem da smo imali izuzetnu saradnju sa Gradskom upravom Kikinda i sa ostalim srodnim udruženjima. Predložen je i program rada za naredni period, gde ćemo i dalje insistirati na podizanju spomen obeležja poginulim u ratovima devedesetih. Jedan od prioriteta biće i obnavljanje spomen kosturnice koja se nalazi na Mokrinskom groblju, kaže Dimitrijević.\nProfesoru istorije Marku Miloševu poverena funkcija predsednika Komisije za negovanje revolucionarnih tradicija. Pored obeležavanja važnih istorijskih datuma, njen rad će biti fokusiran i na održavanje spomenika:\n-Pored tekućih obeležavanja, moj prioritet takođe će biti zaštita, obnavljanje i podizanje spomenika. Mislim da bi to zaokružilo ovaj mandat koji mi je poveren i ukoliko sve to uspemo da uradimo, biću zadovoljan.\nNa izbornoj skupštini podnet je izveštaj o radu u prethodnom periodu, koji je ocenjen pozitivno, jer su svi važni istorijski događaji adekvatno obeleženi. Iz ovog udruženja ističu da će u utorak, 9. maja obeležiti Dan pobede nad fašizmom. Staro-novo rukovodstvo ističe da će nastaviti da neguje tekovine narodnooslobodilačke borbe.


Srpska lista se ne vraca u prištinske institucije, podržace rušenje vlade\nSrpska lista se ne vraća u prištinske institucije, podržaće rušenje vlade\nSrpska lista se neće vratiti u prištinske institucije i ne podržava vladu u Prištini, ali je spremna da podrži svaku političku stranku koja pokrene inicijativu za rušenje vlade Ramuša Haradinaja, poručio je danas direktor Kancelarije za Kosovo i Metohiju Marko Đurić.\nĐurić je to izjavio odgovarajući na pitanje šta se u poslednjih šest meseci postiglo bojkotom institucija na KiM i ponovio da su gradonačelnici četiri opštine na severu KiM spremni da ponovo napuste te funkcije ako Priština nastavi sa pritiscima ili ako pokuša da ih produbi.\n„To ne znači da su spremni da te institucije prepuste Albancima. Ako treba i sto puta da izađemo i pokažemo da je sever KiM naš, i na izborima i na ulici i na svakom drugom mestu, učinićemo to sto puta i glasačkim listićima i na svaki drugi način”, rekao je Đurić novinarima posle sastanka predstavnika Srba sa KiM sa predsednikom Srbije Aleksandrom Vučićem.\nPonovio je da su Srbi izlaskom na lokalne izbore sprečili Albance iz Prištine da preuzmu kontrolu u četiri srpske opštine na severu KiM.\nĐurić je primetio da Albanci govore o multietničkom društvu i i želji da integrišu Srbe, a vladajuće stranke nameću Srbima takse, dok opozicione stranke govore da toliko mrze Srbe da ne žele sa njima da ruše Haradinajevu vladu.\nDodao je da je to pokazatelj gde je albansko društvo danas i naglasio da se Srpska lista trudila da bude fer i korektan partner prema svima sa kojima je razgovarala, dok su drugi uvodili takse Srbima na KiM i pokušavali da zgaze srpske interese u južnoj pokrajini.\n„To je neozbiljan i neodgovaran odnos Albanaca prema Srbima i stvarnosti jer rešenja za KiM nema ni na vidiku. Dok ne budemo došli do nekog dogovora Beograda i Prištine o KiM, o bilo čemu, valja nam živeti i očuvati mir. Bilo bi mudrije da su otvorili vrata za saradnju sa Srpskom listom, ali to nisu učinili”, kazao je direktor Kancelarije za KiM, javlja Tanjug.\nUpitan da prokomentariše da li priče o kriminalizaciji severa Kosova predstavljaju pokušaj otimanja severa, Đurić je rekao da takve ocene imaju isključivo cilj i zadatak da delegitimišu srpske predstavnike i oslabi srpska pozicija.\nĐurić je naveo da je leglo kriminala upravo u Prištini i da su na čelu tamošnjih institucija zločinci.\nPodsetio je na zvanične podatke Policije Kosova koji govore da je najveći broj rasvetljenih i najmanji broj teških krivičnih dela na severu, ali da Albancima ne smetaju te činjenice da optužuju Srbe.\nPotpredsednik Srpke liste Dalibor Jeftić je odgovarajući na pitanje o povratku Srba na KiM rekao da je taj proces na poražavajućem nivou, kao rezultat ugrožene bezbednosti, ali i uzurpirane imovine.\nSedam zaključaka o situaciji na KiM\nDirektor Kancelarije za KiM Marko Đurić preneo je da je na današnjem sastanku sa 140 političkih predstavnika Srba i najznačajnijih institucija Srbije na KiM doneto sedam zaključaka po pitanju aktuelne situacije na KiM, među kojima je i da nema dijaloga Beograda i Prištine dok se ne ukinu takse.\n„Razmotrena je na sveobuhvatan i temeljan način situacija na Kosovu i Metohiji sa kojom se kao država suočavamo, kao nacionalnom pitanju broj jedan”h, naveo je Đurić.\nKaže da je prvi zaključak da je Srpska lista na izborima u nedelju ostvarila veličanstvenu pobedu i demonstrirala jedinstvo srpskog naroda i želju da svoje delovanje i opstanak zasniva na vezi sa državom Srbijom.\n„Da je jedinstvo naroda na KiM i države neraskidivo i da su izbori jasna poruka svima u Prištini i međunarodnoj zajednici da je tu vezu nemoguće prekinuti bez obzira na pritiske”.\nDrugi zaključak je da posle te pobede na izborima, kako je rekao predsednik Aleksandar Vučić, ne sme da bude „spavanje na lovorikama” i hvalisanja, rekao je Đurić.\n„Da će izabrani gradonačelnici na severu obavljati svoje dužnosti u punom kapacitetu samo dok ne uslede novi pritisci koji bi njihovo delovanje učinilo besmislenim”, prenosi Tanjug.\nĐurić navodi da je četvrti zaključak da su svi jednoglasni da nema daljih razgovora sa privremenim insitucijama u Prištini u okviru dijaloga Beograd i Prištine do povlačenja taksi i pritisaka, bez obzira na različite ucene.\n„I da ćemo do završetka sastanka najavljenog za početak jula u Parizu, pratiti situaciju pažljivo. Ako ni do tada ne bude povlačenja jednostranih taksi Prišitne, da će Srbija preduzeti vrlo energične, oštre i efikasne mere protiv predstavnika institucija u Prištini, koji će biti ciljane na interese separatista, ali takve da se izbegnu negativne posledice za Srbe na KiM. Apelovano je, takođe, na predstavnike međunarodne zajednice da doprinse smanjivanju mogućnosti eskalacije”.\nPeti zaključak je, pošto je prisustvovao Vučić kao vrhovni komandanr oružanih snaga Srbije, spremnost da se zaštiti srpski narod u pokušaju narušanja njegove bezbednosti i opstanaka.\n„Izražena je nada da će međunarodna misija sprovoditi svoj mandat kako da do nasilnih scenarija nikada ne bi došlo. Ponovljena je iskrena rešenost Srbije da na miran način rešava probleme, ali i čelična odlučnost da se srpski narod na KiM zaštiti od svake evenetualne namere da ga više ne bude”, naveo je Đurić.\nĐurić kaže da će sve što je najavljeno da će biti završeno do Vidovdana biti gotovo, a ostalo kada kako je planirano.


"Pod lupom" i Transparency International zajedno nadgledaju izbore\n26. May 2020 935\nPomjeranje termina Lokalnih izbora sa 4. oktobra na 15. novembar nije poremetilo NVO, koje namjeravaju da organizovano prate i nadgledaju provođenje izbornog procesa.\nKoalicija za slobodne i poštene izbore “Pod lupom” u ovom izbornom procesu okuplja pet NVO, a po prvi puta dodatno će im se priključiti Transparency International (TI), koji će u ulozi partnera kontrolisati zloupotrebu javnih sredstava u predizborne svrhe.\nAktivnosti TI finansiraće Američka organizacija za međunarodni razvoj USAID kroz projekat “Podrška građanima u borbi protiv korupcije”.\nOva organizacija je kao pripremu za svoj dio aktivnosti raspisala konkurs za angažovanje 72 posmatrača izborne kampanje. Nakon odabira, posmatrači će imati obuku, a njihov rad je planiran tri mjeseca prije održavanja izbora.\nOstane li datum izbora 15. novembar, koji je odredila Centralna izborna komisija, posmatrači će svoj rad započeti 16. bavgusta, kada je po kalendaru akitvnosti CIK planiran zvanični početak izborne kampanje.\nPored uspostave rada tih posmatrača, TI će angažovati i eksperte i monitore, čiji zadatak će biti da izvještavaju o izbornom procesu.\nTI će uspostaviti sistem za izvještavanje sa terena, praćenjem kampanja stranaka i predizbornih skupova, odnosno troškova kampanje.\nPosmatrači će imati zadatak da prate i lokalne institucije i obrazac ponašanja političkih kandidata izbornih zvaničnika prije i tokom izborne kampanje. Cilj je da uoče i dokumentuju korišćenje javnih sredstava i pozicija na vlasti u svrhu izborne promocije i eventualnih zloupotreba. Kontrolisaće i javne radove u lokalnim zajednicama, kako bi ih identifikovali kao moguću zloupotrebu javnih resursa u svrhu obezbjeđenja naklonosti birača.\nKoaliciju “Pod lupom” finansira Evropska unija, a njene članice su Centri civilnih inicijativa, Udruženje građana DON Prijedor, Institut za razvoj mladih i zajednice ''Perpetuum Mobile'' Banja Luka, Centar za građansku suradnju Livno i Forum građana Tuzle.\nDo sada je ova Koalicija provodila projekat građanskog, nestranačkog posmatranja Opštih izbora 2014.godine, Lokalne izbore 2016. godine, prije dvije godine Opšte izbore, a pratili su i prijevremene lokalne izbore u opštinama i gradovima BiH.\nTagovi: izbori nadgledanje


- Poslednjih 20 godina odlaze najbolji među nama, a natalitet se smanjuje. Spajanje matice, dijaspore i Srba u regionu, obezbediće budućnost, ali i opstanak srpskog naroda sa obe strane Drine - istakao je predsednik Udruženja “Koreni” Stojan Stevanović.\nOvaj uspešni loparski privrednik, koji je kapital stekao u Švajcarskoj, kaže da svaka opština u Srpskoj mora imati referenta za dijasporu jer je jedino tako moguće učvrstiti veze, realizovati projekte i štititi nacionalni srpski interes.\n- Dijaspora Majevičana u Švajcarskoj pomaže zavičaj. Obnavlja kuće, škole, crkve, infrastrukturu, obezbeđuje pomoć socijalno-ugroženima u hrani, odeći, obući, stočnom fondu, semenskim materijalima. Nastojimo da rodni kraj predstavimo na najbolji način i privučemo ulagače. To ipak nije dovoljno. Moramo povezati dijasporu i maticu čvršćim vezama - pojašnjava Stevanović.\nPredsednik Inicijativnog odbora „Koreni“ Milan Gutić kaže da su “Koreni” stvoreni da najbolja iskustva, ideje i vizije sprovedu na najbolji način kako bi ovaj prostor učinili prosperitetnijim.\n- Nije nam bitan samo ekonomski aspekt, nego i svi ostali aspekti moraju da se integrišu. Samo tako možemo graditi budućnost srpskog naroda - kaže Gutić.\nSekretar Ministarstva spoljnih poslova Srbije Nemanja Stevanović, prisustvujući osnivačkoj skupštini “Korena” u Loparama, podsetio je da je Republika Srbija prošle godine imala 2,3 milijarde evra deviznih doznaka.\n- To su doznake koje članovi porodica koji rade na Zapadu, šalju svojim članovima familija u zemlji. Mnogi od najboljih umova ove nacije se nalaze na najboljim svetskim univerzitetima, kompanijama, sportskim timovima. To je naš neprocenjiv potencijal - kaže Stevanović.\nNačelnik ove majevičke opštine Rado Savić podseća da je dijaspora glavni oslonac za opstanak ove lokalne zajednice.\n-Procenjuje se da u Cirihu, Lucernu, Bazelu, ali gotovo i svim ostalim područjima Švajacarske živi oko 3.000 Srba, koji su se u proteklim decenijama u potrazi za boljim životom u ovu zemlju raselili sa Majevice. Podaci govore i da još oko 2.000 Loparčana živi i radi u Nemačkoj, Austriji, Italiji pa čak i Americi i Kanadi. Sedam naših zemljaka investiralo je u proteklim decenijama više od 20 miliona maraka u privredu rodnog kraja, a u najavi imamo i nova ulaganja poput farme koza i fabrike za proizvodnju kozijeg sira. Imamo investitora koji namerava da pravi hladnjaču i voće i povrće sa ovog područja izvozi u zemlje EU - naglasio je Savić.\nNačelnik Lopara dodaje da ova opština ima odlične prirodne i klimatske preduslove, potencijale i resusre za proizvodnju zdrave hrane i razvoj turizma i treba iskoristiti i potencijale dijaspore da se oni afirmišu i dalje razvijaju. Udruženje “Koreni” planiraju da do kraja godine osnuju i ogranak u Beču, gde će prisustvovati proslavi 800 godina Srpske pravoslavne crkve.


POVIŠEN KRVNI PRITISAK U TRUDNOĆI,EPH GESTOZE - Antamedica\nTrudnoća može izazvati pojavu povišenog krvnog pritiska(PIH) ili dovesti do pogoršanja već postojećeg povišenog pritiska,koji spada u najčešće faktore koji ugrožavaju život i zdravlje trudnice.\nUzroci nastanka:genetska predispozicija,imunološki poremećaji,pušenje,deficit kalcijuma kao i gojaznost u trudnoći.\nHipertenzija u trudnoći podrazumeva krvni pritisak 140/90mmHg ili viši,ili ako je sistolni(gornji)pritisak viši za 30mmHg,a dijastolni(donji)za 15 mm Hg od uobičajnih vrednosti,u dva merenja sa razmakom od 6 ili više sati.\nEPH-GESTOZA –kompleksan sindrom koji se javlja u trudnoći a čiji su glavni simptomi:\n–hipertenzija-povišen krvni pritisak.\nGestoza je opšti naziv za patološka zbivanja u organizmu trudnice ,pa razlikujemo rane i kasne gestoze.\nRane gestoze se javljaju se u prvom trimestru trudnoće sa prekomernim povraćanjems(hyperemmesis)a u kasne spadaju preeklampsija i eklampsija.\nEL- elevated liver enzymes-povišen nivo jetrenih enzima\nDIJAGNOSTIKA i redovno praćenje trudnoće gde se kod svakog pregleda trudnice meri telesna težina,krvni pritisak,laboratorijske analize ; krvne slike i urina gde i najmanja sumnja na neki od znakova EPH gestoze zahteva niz laboratorijskih testova kao i intenzivni ultrazvučni i kardiotokografski (CTG) nadzor. Dopler krvnih sudova meterice od 20-24 nedelje trudnoće može predskazati pojavu kasne gestoze.\nTERAPIJA ovisi o nalazima,stanju trudnice i nedeljama trudnoće zbog planiranja završetka trudnoće-porođaja.\nDakle,najbolja prevencija teških formi hipertenzivne bolesti i dalje ostaju u pravovremenoj dijagnostici i adekvatnoj terapiji,nadzoru kao majke tako i stanja ploda.


Privreda u krizi, lek su investicije - TV ZONA PLUS - HD\nPrivreda u krizi, lek su investicije\nMonday, 19 January, 2015 2 min read Redakcija TV Zona Plus\nNiška Regionalna privredna komora počinje seriju razgovora sa kompanijama i lokalnim samoupravama na jugoistoku Srbije, a tako skenirane probleme i rešenja poslaće direktno u Ministarstvo privrede. Stanje u Srbiji oslikava se i na privrede u regionu, a prognoze za 2015. godinu, po svemu sudeći, nisu optimistične: u Regionalnoj privrednoj komori Niš očekuju pad industrijske proizvodnje, čak i negativan bruto društveni proizvod. Predsednik niške Komore Dragan Kostić spas vidi u investicijama, a slobodne zone Niš i Pirot imaju, kaže, šta da ponude.\nAko svaki region koristi ono što već ima, to bi mogao biti ključ za svima preko potrebne nove insvesticije, smatra predsednik Regionalne privredne komore Niš Dragan Kostić. U Nišu su to, na primer, slobodne zone – Donje Međurovo, severna zona, pa čak i nekadašnji industrijski giganti.\n“Zona sever je interesantna, ona može da bude vezana za Kargo centar pored Aerodroma, a i pored kompanije Džonson elektrik ima mesta za nove fabrike“, objašnjava Kostić.\nProšlogodišnji prosek popravljaju ulaganja u regionu, objašnjava Kostić. U Pirotu je završena velika investicija Tigar guma, vredna 220 miliona evra, a u Topličkom okrugu kompanija Leoni već je promenila privrednu sliku, pa je tako po prvi put region jugositočne Srbije postao izvozno pozitivan. Niška Komora predložila je Vladi Srbije mere za olakšanje investicija i poslovanja, zahvaljujući kojima bi strane kompanije lakše gradile fabrike na jugu.\nDa bi se skeniralo stanje u ovom delu zemlje, sekretari Regionalne privredne komore Niša započeće seriju sastanaka sa kompanijama i lokalnim samoupravama. Od direktora i predsednika 18 opština tražiće se detalji problema, ali i rešenja. Dokument sa ključnim tačkama u privredi regiona biće poslat resornim ministarstvima i Vladi. Prema prognozama stručnjaka, u 2015. godini industrijska proizvodnja biće manja za 0,5 odsto.\nDragan Kostić, međurovo, regionalna privredna komora, zona\nPet niških sela za vodu duguje 65 miliona dinara


Vansudskim poravnanjem riješiti problem raspodjele PDV-a – Dnevni list\nVansudskim poravnanjem riješiti problem raspodjele PDV-a\n30 listopada, 2019 30 listopada, 2019 Dnevni list FADIL NOVALIĆ, RASPODJELA PDV-a\nPremijer FBiH Fadil Novalić rekao je da mu nije drago što je njegova vlada izabrala put kontratužbe protiv Republike Srpske zbog nesuglasica u vezi sa raspodjelom prihoda od PDV-a, ali da se nada da će problem biti riješen vansudskim poravnanjem.\n– Cijenim premijera Republike Srpske Radovana Viškovića kao razumnog i pragmatičnog političara i nadam se da ćemo bez sudskih procesa riješiti nastale probleme sa poravnanjem – rekao je Novalić za Glas Srpske.\nOn je istakao da je saradnja sa prošlim sazivom Vlade Srpske koju je vodila Željka Cvijanović bila veoma kvalitetna.\n– Saradnja sa vladom premijera Viškovića je dobra za početak, pred nama je mnogo posla – naveo je Novalić.\nKomentarišući činjenicu da je u Srpskoj vlast formirana odmah poslije izbora, dok nema nikakvih naznaka da će to biti učinjeno na federalnom i nivou BiH, Novalić je rekao da neformiranje vlasti na bilo kojem nivou jeste kočnica za brži napredak, ali da njegova vlada, uprkos tome, radi u punom kapacitetu.\n– Nadam se da će se političke organizacije dogovoriti i formirati vlast – dodao je Novalić.\nFBiH je u ponedjeljak, 28. oktobra podnijela Sudu BiH protivtužbeni zahtjev u kome se traži da Republika Srpska isplati novčani iznos zbog neusvajanja prijedloga odluke o obračunu drugog privremenog poravnanja od indirektnih poreza za 2012. i 2016. godinu.\nMinistarka finansija Republike Srpske Zora Vidović rekla je da kontratužba FBiH u procesu koji se odnosi na raspodjelu prihoda od indirektnih poreza nema nikakvog smisla i da će to izazvati velike probleme, ne samo za budžet Srpske, nego i u BiH.\n– Kontratužba FBiH može izazvati da mi jednostavno ne možemo prihvatiti taj sistem PDV-a i takvu raspodjelu – rekla je Vidovićeva.\n← Previous Autori Igre prijestolja odustali od stvaranja nove trilogije Ratova zvijezda\nŠTA REĆI: Ponosni smo što smo uzimali plate od osoba sa invaliditetom! Next →


eKapija | Vlada Srbije neće prihvatiti otimanje "Trepče" - Oko 4.000 radnika od danas u štrajku\nIzvor: Tanjug | Ponedeljak, 19.01.2015.| 09:21\nVlada Srbije neće prihvatiti otimanje "Trepče" - Oko 4.000 radnika od danas u štrajku\nVlada Srbije upozorila je da neće prihvatiti jednostrano preuzimanje "Trepče" od strane Prištine, jer je većinski vlasnik "Trepče", Fond za razvoj Republike Srbije i upozorila da će to ugroziti pregovarački proces Beograda i Prištine.\nPredstavnici Vlade Srbije su na konferenciji za novinare pozvali međunarodnu zajednicu da iskoristi svoj uticaj i reaguje kako bi se ovo pitanje rešilo na najbolji i najispravniji način, a to je kao i do sada dijalogom Beograda i Prištine, a ne jednostranim aktima.\nDirektor Kancelarije za Kosovo i Metohiju Marko Đurić poručio je kosovskom premijeru Isi Mustafi i potpredsedniku kosovske vlade Hašimu Tačiju da ne diraju vlasništvo Srbije, dok zaposleni u kombinatu Trepča, njih oko 4.000 već za sutra najavljuju štrajk.\n- Ne dirajte ono što je naše, to je pljačka i otimačina, podvukao je on povodom najava da će kosovske vlasti preuzeti 100 % vlasništva i 100 % upravljačkih prava u kombinatu Trepča i dodao da se ovakvim jednostranim aktom obesmišljavaju pregovori Beograda i Prištine, takozvani Brisel 2 koji bi trebalo da se bave imovinskim pitanjima.\n- Pokušaj da se na scenu vrati pravno nasilje i grubo kršenje imovinsko pravnih odnosa i pokušaj da se promeni vlasnička struktura u "Trepči" je neozbiljan i dovešće do ozbiljne destabilizacije odnosa Prištine i Beograda - rekao je Đurić.\nKako je rekao, dodatan udar na poverenje i stabilnost biće i štrajk zaposlenih u kombinatu "Trepča" najavljen za ponedeljak.\nMinistar za rad, zapošljavanje, boračka i socijalna pitanja Alekandar Vulin rekao je da ga je sindikat rudara u "Trepči" obavestio da će sutra krenuti u proteste koji se neće završiti dok se status "Trepče" ne vrati u prvobitno stanje.\nVećinski vlasnici tog rudnika su, kako je naveo, Fond za razvoj Srbije i preduzeća u Srbiji, a sve što je na nivou prava jeste da se "Trepča" čuva u stanju u kakvom je bila do sad.\nVulin je poručio da je jednostrani akt kosovskih vlasti da izmenom zakona o javnim preduzećima preuzmu 100 % vlasništva nad "Trepčom" politika, a ne ekonomija.\n- Sve što nije pravo i ekonomija u ovim dešavanjima biće politika, a onda je stabilnost na KIM ugrožena. Znamo da postoje i dogovori Brisel 2 i Brisel 3 koji se odnose na imovinu, kao i na vlasništvo Srpske pravoslavne crkve na KIM i ostala pitanja koja nismo rešili. Ako sad krenemo na jednostrane poteze - Brisel 2 i Brisel 3 nemaju nikakvog smisla, rekao je Vulin.\nMinistar energetike i rudarstva Aleksandar Antić ocenio je da bilo kakva promena vlasništva "Trepče" može destabilizovati situaciju na Kosovu.\n- Za nas je neprihvatljivo bilo kakvo jednostrano preuzimanje "Trepče" od strane Prištine, rekao je Antić.\nOko 56 odsto kapitala "Trepče" je u vlasništvu Fonda za razvoj Republike Srbije i taj kombinat ima dugove oko 400 mil USD, naveo je ministar privrede Željko Sertić.\nMeđu 502 preduzeća za privatizaciju, formalno je bila i "Trepča" i za nju je dobijeno četiri pisma o zainteresovanosti iz inostranstva, iz Mađarske, Kanade, Švajcarske i SAD, naveo je Sertić i ocenio da to rečito govori da se u tim zemljama poštuje pravo svojine kao svetinja.\nVlada Srbije je odlučila da za 19 kompanija sa Kosova bude obustavljena privatizacja dok traju pregovori u Briselu, dodao je Sertić.\nUkoliko prištinske vlasti ne povuku odluku o "Trepči", Agencija za privatizaciju će pokrenuti privatizaciju "Trepče", jer je Srbija u obavezi da zaštiti svoju imovinu, upozorio je on.\nSertić je dodao da se paralelno sa pregovorima u Briselu vode i razgovori sa poslovnim zajednicama i u svakoj prilici je potpisano da strane potpisnice ne žele da stabilnost u regionu ne vrate u korak unazad.\nI predstavnici Liste Srpska u pokrajinskoj vladi u Prištini izrazili su svoje neslaganje sa najavljenim potezima Prištine.\nMinistar za administraciju i lokalnu samoupravu u kosovskoj vladi Ljubomir Marić rekao je da će gradonačelnici četiri opštine, ako dođe do preuzimanje "Trepče", prekinuti svaku komunikaciju sa kosovskim vlastima i naglasio da 40% stanovništva na Kosovu zavisi direktno od rudnika "Trepča".\n- Od načina na koji će biti rešen problem "Trepče", zavisi i socijalni mir na KiM, rekao je Marić.\nKosovski ministar za povratak i zajednice Aleksandar Jablanović rekao je da je "Trepča" "pitanje svih pitanja" i ukazao da je neprihvatljivo da se pitanja rešavaju na takav način.\n- Moramo razgovarati o svim temama i o onima koje nam se ne sviđaju, rekao je Jablanović.\nZamenik kosovskog premijera Branimir Stojanović rekao je da je šteta već učinjena, kada je reč o stabilnosti na KiM i pozvao vlasti u Prištini da se kroz razgovor pronađe rešenje, kako bi se situacija popravila.\nOn je rekao da je ova odluka kosovskih vlasti doneta bez konsultacija sa predstavnicima Liste Srpska u pokrajinskoj vladi i da je sada jedino moguće rešenje da se 2. februara ne usvoji sporni zakon.\nsindikat rudara u Trepči\nizmena Zakona o javnim preduzećima na Kosovu


Srbija je sama potpisala kapitulaciju\nČeku ističe kako Lavrov nepravedno traži da se Srbija pita oko rešavanja statusa, iako Srbija već osam godina nije na Kosovu:\n«Srbija je otišla sa Kosova zahvaljujući nasoj borbi, zahvaljujući podršci međunarodnog faktora, Srbija je potpisala povlačenje sa Kosova i, kao što sam mnogo puta rekao, sa Kosova se povukla državna administracija i vojni i policijski aparat.»\nZato, prema Čekuu, Srbiji na Kosovu ništa ne pripada, jer je to poglavlje okončano:\n«Mi smo tokom celog procesa pregovora tražili da obezbedimo uslove za život Srba na Kosovu, ceo ovaj proces je vođen upravo zbog kosovskih Srba – da ostanu na Kosovu, da se osećaju slobodnim da imaju dostojanstven život. Beograd i Srbija ne zaslužuju da dobiju nikakvu nagradu i da se pitaju o Kosovu.»\nMi, kaže Čeku, kosovske Srbe smatramo građanima Kosova i mi smo ti koji treba da vodimo računa i rešavamo njihova uznemirenja i brige.\nLider Srpske liste za Kosovo i Metohiju, Oliver Ivanović kaže da je ovaj stav Rusije često istican i da ima za cilj da stavi do znanja onima koji su skloni da idu na jednostrane poteze da se Rusija sa time neće saglasiti, niti kao što je do sada bio slučaj u poslednjem trenutku promeniti svoj stav:\n«Rusija danas i Rusija pre 15 godina nije ista država i ova sadašnja Rusija ima potrebu da to jednostavno stavi do znanja svima. Mislim da je Kosovo jednostavno iskorišćeno za tu priliku i mi možemo da se radujemo ili da zalimo zbog toga, ali u principu, Rusi će čvrsto držati taj stav, što znači da u Savetu bezbednosti UN neka rešenja nezavisnosti koje Srbija ne bi prihvatila neće biti podržana od Rusije.»\nIvanović ističe da će protivljenje Rusije sigurno naići na podršku i Kine, što znači da se polovina čovečanstva neće saglasiti sa unilateralnim proglašavanjem nezavisnosti Kosova. Sergej Lavrov je ovaj put izjavio da se Rusija neće saglasiti sa rešenjem koje je protiv volje Beograda, ne spominjujući, kao ranije, obe strane. Ivanović smatra da je i ranije, dok je spominjala Prištinu i Beograd, Rusija mislila samo na Beograd:\n«Više je nego jasno da je i ranije pominjanje obe strane više, rekao bih, retorika, a praktično - Rusija jasno drži do teritorijalnog integriteta Srbije i principa nedeljivosti država i ne stvaranja novih država mimo volje domicilne države, zato što bi na taj način, u slučaju takvog presedana, Rusija bila najgore pogođena».\nProtivljenje Rusije predlogu međunarodnog posrednika Martija Ahtisarija i najava veta na pet predloga rezolucije o Kosovu u Savetu bezbednsti UN, koji su se zasnivali na ovom predlogu, je rezultirala dodatnim pregovorima od 120 dana, kojima posreduje Trojka Kontakt grupe –Išinger, Vizner, Harčenko.


Republika Srpska – Radnici nisu robovi! – Haber.ba\nRepublika Srpska – Radnici nisu robovi!\nPredsjedništvo Saveza sindikata RS (SSRS) u potpunosti je odbacilo radnu verziju novog zakona o radu zato što, prema predloženim rješenjima, o sudbini radnika isključivo odlučuje poslodavac!\nRanka Mišić (Foto: Arhiva)\nPredsjednica Saveza sindikata RS Ranka Mišić poručila je juče da će SSRS pokrenuti veliku akciju potpisivanja peticije “Ne zakonu o radu”. Ona je istakla da sindikalci zahtijevaju da se analizira primjena postojećeg Zakona o radu RS kako bi se dobio odgovor na pitanje kako riješiti dug od 1,5 milijardi KM prema radnicima koji se odnosi na zarađene, a neisplaćene plate.\nPo želji poslodavaca\n“Želimo da zaustavimo donošenje novog zakona o radu na principima koji nisu jasni i bez vođenja socijalnog dijaloga, osim potrebe da se ispune želje vlasnika kapitala”, ocijenila je Mišićeva, ističući da je nelogično da postoji radna verzija zakona, a da nisu utvrđeni osnovni principi socijalnih partnera.\nTeme:poslodavac, radnici, Ranka Mišić, Republika Srpska, robovi, zakon


Manevarski prostor Vlade gotovo nikakav - Ekonomija - Dnevni list Danas\nPočetna » Ekonomija » Manevarski prostor Vlade gotovo nikakav\nEnergetska zajednica upozorila Srbiju da krši propise o konkurenciji na tržištu gasa\nManevarski prostor Vlade gotovo nikakav\nSrbija je prema navodima EZ prekršila pravila te organizacije tako što je pristala da se ugovorom sa Gaspromom obaveže da kupljeni gas neće dalje preprodavati * To po pravilima EZ narušava slobodnu konkurenciju * Država ima rok od dva meseca da odgovori na navode Energetske zajednice\nEnergetska zajednica upozorila je Vladu Srbije da su prekršeni evropski propisi o konkurenciji na tržištu prirodnog gasa, kada je potpisan ugovor između NIS i ruskog Gazproma 2012, objavila je ta organizacija na svom internet sajtu.\n1Piše: G. V. 14. januara 2017. 12.00\nSekretarijat Energetske zajednice uputio je otvoreno pismo Vladi Srbije u kome upozorava da nije postupila u skladu sa sporazumima o energetici, jer je ugovor sa ruskom firmom uticao na tržište. Sekretarijat je poslao otvoreno pismo o sporazumu između vlada Srbije i Rusije o snabdevanju Srbije gasom iz\n2012. godine, koji se primenjuje kroz sporazum između firmi Gazprom Export i Jugorosgaz, odnosno članu tog sporazuma u kome se precizira da je taj gas namenjen tržištu Srbije.\nTa klauzula o destinaciji tog gasa predstavlja kršenje\nzakona o konkurenciji iz sporazuma o Energetskoj zajednici, kaže se u saopštenju. Sekretarijat je došao do preliminarnog zaključka da je Srbija prekršila svoje obaveze po sporazumu o Energetskoj zajednici tako što je ratifikovala sporazum sa Rusijom. Upućivanjem pisma, Zajednica je pokrenula preliminarnu proceduru da bi Vlada Srbije mogla da u roku od dva meseca\nodgovori na tvrdnje da su prekršeni propisi Zajednice i omogući Sekretarijatu Zajednice da utvrdi pozadinu slučaja, kaže se u saopštenju Energetske zajednice.\nMinistarstvo rudarstva i energetike juče je saopštilo da je Sekretarijat Energetske zajednice inicirao preliminarnu proceduru, čiji je cilj da Srbija u roku od dva meseca reaguje na konstatacije da jedan član međuvladinog Sporazuma o snabdevanju prirodnim gasom nije usaglašen sa Ugovorom o osnivanju Energetske zajednice.\n„Ministarstvo energetike će, u saradnji sa svim relevantnim institucijama Srbije, u navedenom roku detaljno razmotriti navode i blagovremeno dostaviti odgovor Sekretarijatu Energetske zajednice“, dodaje se u saopštenju u koje se Ministarstvo nije izjasnilo o navodima Zajednice.\nSlobodan Ružić, nekadašnji zamenik ministra energetike i direktor firme Enerdži sejving grup, kaže za Danas da upozorenje Energetske zajednice nadležni u Srbiji ne bi trebalo da ignorišu, ali da malo šta mogu da urade po tom pitanju.\n– Bilo bi potpuno kontraproduktivno ignorisati bilo kakvo upozorenje koje dolazi iz institucija Evropske unije pa samim tim to važi i za stavove Energetske zajednice. Vlada Srbije bi svakako trebalo pažljivo da prouči dopis koji joj je stigao i da pokuša da izmeni nešto u skladu sa zahtevima Energetske zajednice u slučaju da je to zaista i moguće. Dakle, upozorenje Energetske zajednice bi trebalo najozbiljnije razmotriti. Međutim, u konkretnom slučaju, mislim da je izrečeni stav motivisan potpuno neenergetskim razlozima. Samim tim se nadležnima u Srbiji smanjuje mogućnost za adekvatnu reakciju. Takođe smatram da Srbija po tom pitanju niti može niti bi trebalo bilo šta da menja što bi bilo protivno interesima naše zemlje – navodi naš sagovornik.\nMahmud Bušatlija, ekspert za strana ulaganja, ističe za Danas da Srbija ne bi trebalo da uvaži konkretno upozorenje iz Energetske zajednice bez obzira što je član tog tela.\n– Ne vidim u čemu je Srbija pogrešila ili prekršila postulate poslovanja na slobodnom tržištu zato što se obavezala da ruski gas neće preprodavati trećoj strani. Energetska zajednica bi trebalo da štiti poslovne interese svojih članica, slobodno tržište i konkurenciju, a ne da bude birokratska organizacija koja se oglašava apsurdnim saopštenjima. Interes zemalja Evrope je da normalno dobijaju ruski gas jer ga neke zemlje EU danas troše više nego što je bio to slučaj dosad, a ne da se situacija po tom pitanju zaoštrava – zaključuje Bušatlija.\nEnergetika, gaspromBeograd, Brisel\n14. januara 2017. u 19.59\nI EU je dezorganizovana. U slucaju celika zahteva da Srbija ne preprodaje kineski celik u EU a u slucaju gasa obratno! Sto je babi milo to se babi snilo. A ima tu jos jedna kvaka – taj ozloglaseni Juhorosgas u Zugu u Svajcarskoj je navodno postao human pa ne odgranjava vise 10 % nego manje a zasto uopste, mozemo naravno da petpostavimo. Dakle, sve je to i u EU i u SRB nejasno zasto!


Ova porodica je poslednjih godina pala u zaborav, ali ponovo je dobila svojih 5 minuta.\naron i lesli karterfoto: Profimedia\nU pitanju je porodica Karter, u kojoj je svakako najpoznatiji član Backstreet Boy Nik Karter, ali tu je i njegov mlađi brat Aron Karter, koji se nije toliko proslavio muzikom koliko skandalima, kojih u poslednje vreme ima previše.\nPodsetimo, Aron je otvoreno priznao kako pati od celog niza psihičkih poremećaja, a godinama već ima i problema s drogom, zbog čega su Nik i njihova sestra Ejndžel nedavno tražili zabranu pristupa. Kako je otkrio sam Nik, Aron mu je pretio kako će mu ubiti suprugu i nerođeno dete.\naron karterfoto: Instagram Printscreen\nNakon pažljivog razmatranja moja sestra Ejndžel i ja sa žalošću potvrđujemo da smo tražili zabranu pristupa za svog brata Arona. Zbog njegovog alarmantnog ponašanja i nedavnog priznanja da sanja o tome da povredi moju trudnu suprugu nismo imali izbora nego učiniti sve kako bismo zaštitili sebe i svoju porodicu. Volimo svog brata i nadamo se da će dobiti odgovarajuću brigu pre nego što naudi sebi ili bilo kome drugome", napisao je Nik na Tviteru, a ubrzo je stigao Aronov odgovor.\nZaprepašćen sam optužbama protiv sebe i ne želim nikome naštetiti, a pogotovo svojoj porodici", prvo je napisao, a zatim je na Tviteru optužio brata da je silovatelj.\nTakođe, naglasio je kako više nema problema sa zavisnošću, jer se lečio, te je sada čist. Posrnuli 31-godišnjak sada je izneo i teške optužbe protiv preminule sestre Lesli, čime je potvrdio kako ne misli da stane s provlačenjem prljavog veša po društvenim mrežama.\nNa sledećoj strani pročitajte gnusne detalje njegove optužbe.\nTAGOVI: Backstreet BoysAron KarterNik KarterLesli KarterBolestDijagnozaPosrnućeporodična drama


Četvrtu godinu zaredom Kongres studenata ekonomije „KONSEK 2016: Snaga ideja“, koji organizuje Grupa za SPEKOF, okupiće od 31. marta do 04. aprila na Zlatiboru studente i predavače iz poslovnog sveta, koji će kroz interaktivna predavanja diskutovati o privredi u Srbiji i regionu.\n„Naziv ovogodišnjeg kongresa „Snaga ideja“ izabran je, jer želimo da ukažemo mladima na sve mogućnosti koje su im na raspolaganju, kako bismo ih podstakli da ne odustaju od svojih zamisli i ideja i na pravi način im pomogli u njihovom ostvarivanju. Napredak u društvu može se desiti onda kada se mladi pokrenu i preuzmu inicijativu“, poručuju organizatori iz Grupe za SPEKOF.\nBrojni eminentni predavači i panelisti, uzeli su učešće na ovogodišnjem KONSEK-u. Neki od njih su Tanja Tatomirović, PR menadžer kompanije Microsoft, Vladimir Grbić, potpredsednik Odbojkaškog saveza Srbije, kao i Miodrag Zec, redovni profesor Filozofskog fakulteta.\nInteresovanje za KONSEK je svake godine veliko, a koliko studenata se interesuje za ovaj kongres, najbolje govori činjenica da su ove godine sva raspoloživa mesta rezervisana za manje od tri minuta. Više informacija o samom događaju možete potražiti na zvaničnoj Fejsbuk stranici kongresa.


Ministarka unutrašnje bezbjednosti SAD podnosi ostavku – Borba\nMinistarka SAD za unutrašnju bezbjednost Kirstjen Nilsen odlazi sa tog mjesta, objavio je sinoć američki predsjednik Donald Tramp.\nMakalinen je više godina bio zadužen za kontrolu granica što odražava prioritet koji Tramp pridaje u radu Ministarstva za unutrašnju bezbjednost, prvobitno osnovanom radi borbe protiv terorizma poslije napada 11. septembra 2011. godine, navodi agencija AP.\nNilsen je imenovana za ministarku za unutrašnju bezbjednost u oktobru 2017. godine. Na tom mjestu postala je oličje imigracione politike američkog predsjednika, uključujući i u sprovođenju kritikovane politike razdvajanja djece migranata od roditelja.\nDvije osobe upoznate sa ovim pitanjem rekle su da je Nilsen otišla juče da razgovara sa Trampom u Bijeloj kući poslije njihovog zajedničkog putovanja do američko-meksičke granice. Ti izvori kažu da je ona dugo bila nezadovljna zbog teškoće da dobije pomoć od drugih ministarstva sa sve većim brojem porodica koje pokušavaju ilegalno da uđu na američku teritoriju preko te granice.


Francuska u prvim redovima borbe protiv globalnog zagrevanja\nDanas i sutra u Francuskoj se održava konferencija na visokom nivou, čiji cilj je pojačanje uloge te zemlje u borbi protiv globalnog zagrevanja i zagađenja. Na kraju konferencije biće predložene mere za početak, kako je to nazvano, ”zelene revolucije“ u Francuskoj.\nFrancuski predsednik Nikola Sarkozi obećao je da će zaštita prirodebiti jedan od najvažnijih zadataka njegove umereno desničarske vlade. Konferencija u Parizu predstavlja priliku da to i učini. Sarkozi je već osnovao moćno ministarstvo za ekologiju i razvoj, i pozvao druge razvijene zemlje da do 2050. godine smanje oslobađanje gasova staklene bašte za 50 odsto. Sarkozi će sutra održati važan govor, u kome će, kako se očekuje, otkriti niz predloga za pokretanje takozvane ”zelene revolucije“ u Francuskoj, posle niza sastanaka proteklih meseci sa ekološkim aktivistima, farmerima i predstavnicima privrede.\nJoš nije poznato šta će Sarkozi predložiti, ali posmatrači kažu da će nove mere verovatno obuhvatiti zahtev da od 2020. sve nove zgrade budu energetski štedljive, kao i obavezu da sva roba nosi oznaku koliko je ugljendioksida oslobođeno u atmosferu prilikom njene proizvodnje.\nJanik Žado, predstavnik nedržavne ekološke organizacije ”Alijansa za planetu,“ izrazio je nadu da će na samitu biti donete neke radikalne odluke za Francusku, za koju se u Evropi smatra da zaostaje u uvođenju mera za zaštitu prirode.\nU intervjuu za inostrani program Radio Francuske Žado je rekao kako se nada da će francuska vlada predložiti stroge mere, uključujući moratorijum na genetski izmenjene proizvode i smanjenje upotrebe pesticida. Međutim, druge ekološke grupe su manje optimistične, dok Sarkozijeva vlada verovatno neće popustiti po drugom, veoma kontroverznom pitanju - nuklearnim elektranama - koje pokrivaju 80 odsto potreba Francuske u električnoj energiji.


Trebinjac među stotinu izuzetnih u Danskoj, otvara firmu u Trebinju – Haber.ba\nTrebinjac među stotinu izuzetnih u Danskoj, otvara firmu u Trebinju\nSaša Kovačević (27) iz Trebinja koji u Danskoj živi od svoje pete godine proglašen je jednim od stotinu najtalentovanijih mladih ljudi u Danskoj do 35 godina na polju elektronike.\nSaša Kovačević - Nezavisne.com\nKako piše današnji broj “Nezavisnih novina“, Kovačević je svrstan među najbolje u području digitalnog marketinga SEO (Search Engine Optimization) i PPC. Inače, on je s kolegama sa Univerziteta u Kopenhagenu pokrenuo akcionarsku tvrtku “Obsidian-digital” za područje elektronskog/digitalnog marketinga, a ideja za njeno pokretanje po njegovim riječima, je nastala u Trebinju gdje ima želju otvoriti svoju kompaniju.\n“Marketing je ogroman i istovremeno nemilosrdan, tako da dajemo sve od sebe da osvojimo jedan dobar dio i smatram da smo na dobrom putu”, kazao je Kovačević.\nOn je dodao kako kompaniju planira otvarati i u Trebinju prije svega zbog toga što je po njegovom mišljenju u BiH vrlo malo zastupljen digitalni marketing koji pruža veliku mogućnost u ekonomiji.\nTeme:Danska, najtalentovaniji, promo, Saša Kovačević, Trebinje


Vesti online / Sport / / Mažić zamena Kujpersu\nUlogu rezervnog arbitra imaće i član njegovog tima Milovan Ristić.\n"Debituje" u Rusiji: Milorad Mažić\nNajbolji srpski arbitar Milorad Mažić sudiće već drugog dana na Mundijalu u Rusiji. Delegiran je za četvrtog sudiju na utakmici između Urugvaja i Egipta na S u Rusiji. U duelu 1. kola A grupe u Jekaterinburgu deliće pravdu Holanđanin Bjorn Kujpers, a pomagaće mu zemljaci Sander van Rekel i Ervin Zenstra. Ulogu rezervnog arbitra imaće i član njegovog tima Milovan Ristić. Utakmica između Urugvaja i Egipta igra se u petak od 14 sati.


Sjedinjene Države stoje iza uništenja evropske valute\nOstali su bez gotovine\nEvropskoj valuti, njenim bankama i celokupnom evropskom projektu više nema spasa. U poslednjim pokušajima da se sačuva EU birokratija, njene članice već posežu za nedemokratskim merama i umesto u sopstveni narod, ulažu u finansijske institute iza kojih stoji interes američkih investitora\nKatastrofa je perfektna. Prvi put Nemačka nije uspela da proda sve svoje obveznice iznete na finansijsko tržište, već samo 65 odsto. Čak trećina od države obezbeđenih vrednosnih papira nije našla kupca. Investitori više nemaju poverenja ni u najsnažniju evropsku ekonomiju. Kraj se nazire.\nUoči ovog događaja zbio se sastanak na vrhu između SAD i EU, na kome je američki predsednik Barak Obama obećao pomoć posrnulom evru. Ne samo što SAD više ne raspolažu sredstvima ni svom dolaru da pomognu - američki uslovi bili si i neprihvatljivi baš za samu Nemačku.\nOd samog stvaranja evropske finansijske unije Nemačka je insistirala na tome da Evropska centralna banka (ECB) nema ni približno ona ovlašćenja koje ima američki Fed ili Banka Engleske. ECB ne sme da štancuje evro kako joj se prohte.\nDa bi preživele, siromašne južne zemlje Unije su se zaduživale tako što su prodavale svoje obveznice. Njihov značajni kupac je Goldman Saks, američki finansijski institut, koji je svojim nameštenim izveštajima najvećim delom skrivio neobuzdano zaduživanje Grčke jer su poverioci verovali da je ta država solventna.\nU međuvremenu je prevara otkrivena i Grčka se sunovratila u dužničku krizu. Sa svoje strane, Goldman Saks je date pozajmice osigurao kod poslovnih banaka i moglo bi da mu bude svejedno šta će dalje da bude, ali nije.\nNaime, iako ga bankrot Grčke ili cele evrozone ne bi finansijski tangirao, Goldman Saks više zarađuje na nastavku krize, jer su tada i zarade od kamate više. Zbog toga je ovaj institut nedavno izašao sa predlogom da ECB dobije ovlašćenja da štampa inflatorni novac, čemu se, zahvaljujući svom iskustvu sa hiperinflacijom iz doba Vajmarske republike, najviše protivi upravo Nemačka.\nGoldman Saks je više nego uticajan, ne samo u američkoj administraciji. Italijan Mario Dragi, direktor ECB-a, prethodno je bio potpredsednik upravnog odbora i direktor u Goldman Sachs International, kao i član upravnog odbora Goldman Saksa. Mario Monti, sadašnji premijer Italije, ranije je bio savetnik kod Goldman Saksa. On je, osim toga, evropski predsedavajući Trilaterale, američke organizacije koja se zalaže za prevlast Amerike nad ostatkom sveta. I novi grčki premijer Lukas Papademos je takođe član Trilaterale.\nKada se ovome doda da su najvažniji savetnici i saradnici američkog predsednika na neki način povezani sa Goldman Saksom i Trilateralom, kao i da je Goldman Saks najvažniji donator Obamine kampanje za reizbor, nije teško zaključiti kako iza bojkota nemačkih obveznica stoji upravo ovaj institut.\nU međuvremenu se u celom svetu, ali i u samoj Nemačkoj grozničavo vode pripreme za dan posle ukidanja evra. Filipa Pipa Malmgren, finansijski ekspert i članica Bušove Radne grupe za monetarna tržišta, nedavno je iznela svoja saznanja da se u Velikoj Britaniji uveliko štampa nova nemačka marka. Verovatno iz tog razloga, posedujući insajderske informacije, britanska vlada je svojim podanicima koji žive na kontinentu uputila uputstvo šta da rade uoči nestanka evra, jer će "bankomati uskoro ostati bez gotovine, posle čega će izbiti nemiri."\nI veoma uticajni i odlično obavešteni Credit Suisse smatra da evro upravo proživljava svoje poslednje dane.\nSada je svakome već jasno da su SAD ne samo generator aktuelne svetske ekonomske krize već i da ova država stoji iza uništenja evra. Ova moneta bi mogla da preživi samo pod uslovom da se evropske vlade povinuju diktatu i dozvole štampanje inflatornih novčanica. Kako je Angela Merkel protiv toga, na šta je, inače, obavezuje i nemački ustav, jedina mogućnost jeste raspad evrozone i vraćanje na lokalne valute. U tom slučaju bi američki finansijski instituti brzo ovladali posrnulim južnoevropskim privredama.\nKoliko je Angela Merkel uprkos svojoj obaveštajnoj prošlosti u suštini loše informisana o onome šta se njoj i Nemačkoj srema, pokazao je i gotovo tajni sastanak od 19. oktobra 2011. u Staroj operi u Frankfurtu. Posle dugih priprema kancelarka je na njemu želela da oformi radnu grupu na evropskom nivou kojoj je cilj borba za spas evra. Već sledećeg dana akcije su na evropskim berzama zabeležile dramatičan pad.\nNišta čudno, ako se zna da su najvažniji saborci Merkelove ili na platnom spisku Goldman Saksa ili članovi Trilaterale. Ili i jedno i drugo, ali u svakom slučaju to su osobe kojima je dolar draži od evra i koji se najradije bore za spas svetskih finansijskih centara, a ne evrozone. O ovome su svi obavešteni, osim izgleda same kancelarke.\nKonačna sudbina evra znaće se u danima kada ovaj broj Tabloida bude išao u štampu. Najbrojnije prognoze tvrde da zajednička evropska valuta neće preživeti sledeće proleće.\nPo jednom scenariju, evrozona će se podeliti na tri dela. Prvu klasu bi činile Nemačka i skandinavske zemlje sa izuzetno zdravom privredom. Treću klasu bi tvorili bankroti sa juga i istoka, dok bi ostatak bio u drugoj klasi.\nPrivrede istočnoevropskih zemalja izvan evrozone, posebno onih iz Zapadnog Balkana, po svim ovim prognozama spadaju u grupu otpada i one ća najkrvavije platiti svoje poverenje u propalu evropsku valutu.\nOvo proizilazi i iz intervjua koji je ovih dana dao profesor dr Vilhelm Hankel, ekonomski ekspert sa univerziteta u Frankfurtu, koji između ostalog kaže: "Evro je od samog početka bio jedna iluzija. Takozvani Fond za spas evra ima 28 miliona evra sopstvenog kapitala, a učestvuje u garancijama i kreditima od ukupno 400 milijardi evra. Nije mi poznat ekonomski model po kome bi ovo moglo da funkcioniše."\nU celoj Evropskoj uniji, a posebno u evrozoni, puca po svim šavovima. U Letoniji narod u redovima čeka pred bankama da bi podigao svoj novac. U Grčkoj se na bankomatima sve češće nalaze nalepnice "u kvaru". Grčka centralna banka je objavila da su poslovne banke 2009. imale ukupne depozite u visini od 237,5 milijardi evra. Danas je ta svota spala na daleko ispod 180 milijardi. Novac beži iz ove mediteranske zemlje i već se postavlja pitanje solventnosti njenih banaka. Centralna banka Španije istovremeno priznaje da su poslovne banke te zemlje samo u prošloj godini izgubile kapital u visini 48 milijardi evra. Portugalski premijer Pedro Pasos Koelo za finansijsku pomoć je prosio i u bivšoj koloniji Angoli, koja zahvaljujući naftnim izvorima beleži ubrzani finansijski rast poslednjih godina. Angola već sada drži veliki deo akcija portugalskih banaka Millenium BCP i Banco BPI. U Italiji je Unicredit banka za treći kvartal ove godine prijavila gubitak od neverovatnih deset milijardi evra. Francusko-belgijska Dexia banka je upala u dubiozu od čak 90 milijardi evra koje je morala da pokrije državnim pozajmicama. Kako se saznalo, nju su da bi izbegla bankrot podržale centralne banke Francuske, Belgije, Španije i Italije .\nNa tajnom sastanku\nIzjavu kancelarke Merkel od 5. oktobra 2008. da su štedni ulozi u nemačkim bankama sigurni, već nekoliko dana kasnije demantovalo je Ministarstvo finansija - od javnosti sklonjenom napomenom da je kancelarkina izjava neobavezujuća. Službeni list sa ovom informacijom tek se ovih dana pojavio u nemačkim medijima.\nOvih dana je odbor za budžet nemačkog parlamenta održao tajnu sednicu na kojoj se odlučivalo o predlogu ministra finansija Volfganga Šojblea za povećanje garancija koje bi bile date Fondu za spas evra. Novine Handelsblatt posle toga su objavile da je Šojble dobio "licencu za magično umnožavanje para".\nFinansijski eksperti, međutim, upozoravaju da je već sada Nemačka preuzela obavezu za spas evra, od 500 milijardi evra iznad ratne odštete koju je Vajmarska republika morala da plati posle Prvog svetskog rata. Ove reparacije su, da podsetimo, početkom dvadesetih godina prošlog veka dovele do dotad neviđene inflacije nemačke marke.\nU krugovima finansijskih stručnjaka već se uveliko priča, kako objavljuje nemačka štampa, da je vlada u Berlinu na tajnim sastancima Bundestaga (parlamenta) dobila ovlašćenja da po potrebi donosi hitne ukaze. Ova potpuno nedemokratska mera doneta je jer postoji mogućnost da za vreme parlamentarnih ferija oko Božića i Nove godine agencije za rejting Francuskoj oduzmu AAA status, čime bi evro dodatno bio uzdrman. Posle toga na red dolazi Nemačka, smatraju eksperti.


Održan sastanak predśednika Odbora za bezbjednost i odbranu sa komandantom NATO savezničke komande za transformaciju (SACT)\nponedjeljak, 19. septembar 2016. 14:39\nPozdravljen napredak Crne Gore na putu ka punopravnom članstvu u NATO\nPredśednik Odbora za bezbjednost i odbranu Mevludin Nuhodžić sastao se danas sa komandantom NATO savezničke komande za transformaciju (SACT), generalom Denisom Mersijeom, koji boravi u zvaničnoj pośeti Ministarstvu odbrane.\nPored članova gostujuće delegacije, sastanku je prisustvovao i načelnik Generalštaba Vojske Crne Gore, admiral Dragan Samardžić. Predśednik Odbora Mevludin Nuhodžić je, u svom obraćanju, naglasio da će novi status Crne Gore u kolektivnom sistemu bezbjednosti doprinijeti daljem jačanju institucija, kao i sveukupnom demokratskom razvoju našeg društva.\nTakođe, upoznao je goste sa ostvarenim rezultatima na planu sprovođenja reformi, sa posebnim osvrtom na ulogu i doprinos Skupštine Crne Gore navedenom procesu, te aktivnostima Odbora za bezbjednost i odbranu s tim u vezi.\nNa sastanku je, između ostalog, bilo riječi o aktuelnim bezbjednosnim izazovima na području Zapadnog Balkana, te evroatlantske zajednice u cjelini, misijama i zadacima NATO, prioritetima u narednom periodu, kao i regionalnoj perspektivi članstva Crne Gore u Alijansi.\nZajednički je iskazana spremnost za nastavkom saradnje na planu pune integracije, te ocijenjeno da ujedinjenje znanja, kapaciteta i resursa, a prije svega izgradnja i očuvanje povjerenja kroz zajednički rad predstavljaju jasan put i doprinos stabilnosti i bezbjednosti, kako na regionalnom, tako i na međunarodnom planu.


Đukanović: Narod na ulici neće spriječiti državu da obavlja svoj posao, da usvaja i sprovodi zakone – Borba\nĐukanović: Narod na ulici neće spriječiti državu da obavlja svoj posao, da usvaja i sprovodi zakone\n„Nijesam čuo nijedan pravni argument protiv Zakona, osim onog koji SPC ponavlja „narod je na ulicama“. To neće ni na koji način spriječiti državu da obavlja svoj posao, da usvaja i sprovodi zakone koji su u potpunosti usaglašeni i sa Ustavom i sa međunarodnim normama“, kazao je Đukanović, kako je saopšteno iz DPS-a.\nOn je naglasio da je Zakon dugo i temeljno pripreman, te da ne postoji nijedan objektivan razlog ni za njegovu izmjenu ni za njegovo povlačenje, a vlast, kako je istakao, svakako i dalje ostaje otvorena za dijalog.\nĐukanović je, kako navode iz DPS-a, takođe istakao da je protivljenje Zakonu zapravo posljednja politička bitka koju “protivnici crnogorske države vode kako bi je vratili u mračni srednji vijek, suprotno od evropskih vrijednosti i životnog standarda”.\n„Najveći posao i odgovornost svakako jeste na Vladi i njenim ministrima, ali i svako od nas ima svoj dio posla, bilo da je riječ o partiji, državnim institucijama ili lokalnim upravama“, kazao je Đukanović.


Apelacioni sud potvrdio rešenje o pritvoru Duška Kneževića - Sputnjik Srbija\n02:12 17 Maj 2021\n10:42 04.12.2020 Preuzmite kraći link\nRešenjem Višeg suda u Podgorici od 28. oktobra, odbačen je predlog branilaca Kneževića, za stavljanje van snage rešenja o određivanju pritvora.\nOdbrana je uložila žalbu zbog, kako su naveli, bitnih povreda odredaba krivičnog postupka, zbog pogrešno i nepotpuno utvrđenog činjeničnog stanja i zbog povrede Krivičnog zakonika, prenele su „Vijesti“.\nPredloženo je da Apelacioni sud preinači rešenje ili da ga ukine i predmet vrati na ponovni postupak i odlučivanje.\nU obrazloženju Apelacionog suda se navodi da je Viši sud pravilno postupio kada je doneo odluku o pritvoru i naredbu za raspisivanje poternice za Knežević, koji se, inače, nalazi u Londonu.\nKnežević je napustio Crnu Goru, nakon objavljivanja video i audio snimaka u kojima se diskredituje bivša vlast DPS-a i aktuelnog predsednika Mila Đukanovića.\nSud je pojasnio da se u konkretnom slučaju Kneževiću određuje pritvor, zbog toga što se „nalazi u bekstvu i za sada je nedostupan državnim organima Crne Gore“.\npritvor, Crna Gora, Apelacioni sud, Duško Knežević


💰 SKY prodajni trening™ • Skenderovic Consultants\nSKY prodajni trening\nprofesionalce u prodaji\n👉 ZAKAŽI TRENING\n🥷 Prodajne veštine + 🚀 tehnologija = 💶\nSve je izazovnije biti efikasan i produktivan prodavac, jer se okruženje menja sve brže i promene su sve složenije i učestalije. Tehnologija i slobodan protok informacija su u potpunosti preoblikovale očekivanja kupaca, dok je većina prodavaca deceniju iza i ne znaju kako da se prilagode na nove uslove u prodajnoj areni.\nMi ćemo ti pomoći da postaneš efikasan prodavac i da se prilagodiš modernom okruženju, uz tačno definisanu prodajnu metodologiju. Međutim, to se neće desiti samo od sebe, potrebno je da odmah sada preduzmeš konkretnu akciju i da se prijaviš za SKY prodajni trening™.\nU protivnom, zapitaj se gde će tvoj biznis biti za godinu ili dve?\n💰 UNAPREDI PRODAJU\n📊 Ili prodaješ ili propadaš!\nNajvažnija stavka za ostvarivanje uspeha i za sticanje bogatstva, bez izuzetka, je prodavac koji zna da zaključi prodaju. Međutim, sve je teže zaključiti prodaju zbog proste činjenice – jako mali broj prodavaca poznaje veštine klasične prodaje, a još manji broj prodavaca razume nove tehnologije i servise, bez kojih je danas gotovo nemoguće dopreti do kupaca.\nDakle, pored izuzetnog motiva i želje za uspehom, pored vrhunskih veština komunikacije i pored visokih organizacionih sposobnosti, današnji prodavac treba da ima i izuzetan odnos sa tehnologijom i sa novim prodajnim alatima. Tek tada može da odgovori na očekivanja kupaca u vezi brzine, odziva, posvećenosti i podrške.\n🛸 RAZUMEŠ TEHNOLOGIJU?\n👍 Kako danas funkcioniše prodaja?\nKupci prvo sve detaljno istražuju na Internetu, gde prodajni web-sajt nove generacije treba da bude ‘prva linija odbrane’, pa kada sve pregledaju i steknu utiske o uslugama ili proizvodima, donose odluke o kupovini, ali u stanju kada su pretrpani informacijama, sa raznih konkurentskih veb-sajtova i društvenih mreža.\nPreobilje informacija o uslugama ili proizvodima osnažuje kupce, ali često na pogrešan način. Upravo zbog toga je prodavac ‘druga linija odbrane’, koji uskače u projekcije kupaca, kako bi ‘pročistio’ preobimne informacije i odmah im zadovoljio sve poslovne potrebe. U današnjem poslovnom okruženju, to je ključna tranzicija u prodaji.\n💡 APDEJTUJ SE\n🔥 Šta dobijaš?\nSKY prodajni trening™ se sastoji od 12 tema, od kojih svaka traje po dva časa, a koje pokrivaju sve stavke, od inicijalnog kontakta, pa do zaključenja prodaje, kao i sve post-prodajne aktivnosti.\nU okviru organizacije formiramo prodajne timove, transformišemo predstavnike u prodaji i menadžere prodaje u vrhunske prodajne profesionalce, dizajniramo prodajne scenarije i digitalizujemo i sistematizujemo sve prodajne procese.\nNakon treninga polaznik postaje vrhunski produktivan prodavac, a kompanija dobija sistematizovanu prodajnu silu i sve uređene prodajne aktivnosti.\nBiznis dizajn objedinjuje kreativan pristup u rešavanju izazova, koji je svojstven dizajnu, kao i metodologiju, koja je karakteristična za klasično poslovanje.\n2° SKY prodaja™\nSKY prodajni trening™ definiše sve prodajne procedure i stvara efikasnu i produktivnu prodajnu silu, koja predstavlja ekonomski centar svakog biznisa.\nWeb-Wow™ prodajni koncept od sajta pravi vrhunskog prodavca, koji posetioce uverava na logičkom i emocionalnom nivou prilikom kupovine proizvoda ili usluga.


152 godine od ubistva kneza Mihaila Obrenovića – GM Press\nAleksandar Marušić / foto: GM Press\n152 godine od ubistva kneza Mihaila Obrenovića\nNa današnji dan 1868. godine ubijen je knez Mihailo Obrenović. Mlađi sin kneza Miloša i kneginje Ljubice, rođen u Kragujevcu u Šarenom konaku, vladao je Srbijom u dva navrata. Od 1839. do 1842. i, po povratku iz emigracije, od 1860. do 1868. godine, kada je ubijen.\nPrema rečima Aleksandra Marušića, direktora Muzeja rudničko-takovskog kraja, za ukupno 11 godina vladavine, ovaj prosvećeni apsolutista dao je mnogo srpskoj državi, a njegov doprinos bi verovatno bio daleko veći da nije došlo do njegovog atentata. Nakon Vučićeve bune 1842. godine bio je prinuđen da napusti Srbiju u koju se vratio tek nakon Svetoandrejske skupštine 1858. godine. Godine provedene u izgnanstvu iskoristio je da se dodatno obrazuje i da nauči brojne lekcije koje su mu bile od koristi tokom druge vladavine. Dok je živeo u Beču sprijateljio se i finansijski pomagao Đuru Daničića, Njegoša, Vuka Karadžića i njegovu ćerku Minu. Iz vanbračne zajednice sa Marijom Berhauz 1849. godine dobio je sina Velimira, koji je upamćen kao veliki dobrotvor Beogradskog univerziteta.\n„Mihailo se 1853. godine oženio sa ugarskom princezom Julijom Hunjadi. To je bila velika svadba u Beču, a zanimljivo je reći, da mladenci nisu bili tada u centru pažnje, već mladoženjin otac, ostareli knez istočnjačkog tipa, kako su ga hroničari tog vremena zvali, knez Miloš Obrenović. Oni su, kao svadbeni dar, dobili jednu luksuznu kuću u Ivanki, koja i danas postoji, a Muzej rudničko-takovskog kraja poseduje nekoliko fotografija iz tog doba i životne faze Mihaila i Julije Obrenović, kao i svećnjak i šolju iz te njihove kuće koje posetioci mogu videti ovde kod nas u Gornjem Milanovcu“ – rekao je Aleksandar Marušić.\nPonovnim stupanjem na vlast u Srbiji 1960. godine, knez Mihailo se brzo pokazao kao izuzetno preduzimljiv vladar. 1861. godine organizovao je veliku Preobražensku skupštinu u Kragujevcu na kojoj je suspendovao turski ustav, i od tada državni savetnici polažu odgovornost njemu a ne turskoj Porti. Svi ti događaji preteča su srpskoj nezavisnosti, koja počinje simboličnom predajom ključeva Beograda i ključeva još pet gradova, u aprilu 1867. godine. Što se spoljne politike tiče, inicirao je formiranje Balkanskog saveza sa Bugarskom, Rumunijom, Crnom gorom i Grčkom. Njegovim ubistvom 1868. godine ta ideja je zamrla. Zaslužan je za izgradnju zgrade Narodnog pozorišta u Beogradu, koja je u to vreme bila najveća na Balkanu, kada su u pitanju kulturne institucije.\n„Knez Mihailo Obrenović bio je jako vezan za rudničko-takovski kraj i dan danas možemo na tome da mu budemo zahvalni, jer on nije zaboravio korene svoje porodice. On nije rođen na ovom prostoru, već tu u susedstvu, u Kragujevcu, ali 1861., posle te čuvene skupštine u Kragujevcu, na Preobraženje, on je posetio Gornji Milanovac. Bila je organizovana jedna spektakularna bakljada, održao je govor i prisustvovao je službi u našoj staroj Crkvi. Kasnije 1862. godine, nakon smrti Miloša Obrenovića, završio je našu Crkvu Svete Trojice, tako da možemo smatrati da je to zajednička zadužbina kneževa Miloša i Mihaila Obrenovića“ – istakao je Aleksandar Marušić.\nPrilikom obeležavanja 50 godina od podizanja Drugog srpskog ustanka u Topčideru, knez Mihailo se obavezao da će doći u Takovo, što je i učinio u avgustu 1865. godine, kada je posetio i Crnuću, neformalnu prestonicu Miloševe Srbije. Prve fotografije Takovskog grma i takovske Crkve nastale su upravo prilikom te njegove posete, a uradio ih je čuveni Anastas Jovanović. Knez Mihailo ostavio je amanet koji se i dan danas u praksi ispunjava, a to je da lista jedan hrast u Takovu dokle god je srpske države i srpskog naroda.\nTags: gornji milanovac, knez mihailo


PREDLOZI ZAKONA O IZMENAMA I DOPUNAMA ZAKONA O TRŽIŠTU KAPITALA I ZAKONA O PREUZIMANJU AKCIONARSKIH DRUŠTAVA: Cilj predloga zakona je usaglašavanje sa pravnim tekovinama Evropske unije\nU zakonskoj proceduri Narodne skupštine Republike Srbije su Predlog zakona o izmenama i dopunama Zakona o tržištu kapitala, kao i Predlog zakona o izmenama i dopunama Zakona o preuzimanju akcionarskih društava.\nKada je u pitanju Predlog zakona o izmenama i dopunama Zakona o tržištu kapitala isti se delimično usaglašava sa pravnim tekovinama Evropske unije, kojima se regulišu zloupotrebe na tržištu kapitala odnosno vrši se transponovanje određenih odredbi Uredbe 596/2014 o zloupotrebama na tržištu i Direktive 2014/57/EU o krivičnim delima za zloupotrebe na tržištu.\nPredlogom zakona se definišu novi pojmovi kao što su robni i kreditni derivati, referentna vrednost, spot tržište i ugovor, značajna distribucija, stabilizacija i program otkupa.\nTakođe, proširuje se pojam manipulacije na tržištu, kao i uslovi za legitimno ponašanje u slučaju posedovanja insajderskih informacija.\nKada su u pitanju opšte nadzorne mere i sankcije uvodi se nov način odmeravanja novčanih kazni fizičkom licu koje je izvršilo povredu odredaba koje se odnose na zloupotrebe na tržištu. Novina je i uvođenje kažnjavanja za pokušaj krivičnih dela zabrana manipulacije na tržištu i korišćenje, otkrivanje i preporučivanje insajderskih informacija.\nCilj izmena i dopuna Zakona o tržištu kapitala ("Sl. glasnik RS", br. 31/2011 i 112/2015) je da dovede do unapređenja mehanizama za sprečavanje zloupotreba na tržištu kapitala i efikasnosti domaćeg tržišta kapitala.\nPredlogom zakona o izmenama i dopunama Zakona o preuzimanju akcionarskih društava vrši se preciziranje definicije pojmova, kao i usklađivanje terminologije sa odredbama Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon i 5/2015).\nTakođe, na precizniji i detaljniji način se reguliše zajedničko delovanje, kao i nastanak i prestanak obaveze objavljivanja ponude za preuzimanje.\nDalje, kada je u pitanju utvrđivanje cene u ponudi za preuzimanje, pooštreni su kriterijumi za merenje likvidnosti akcija sa pravom glasa ciljnog društva i smanjen je broj kriterijuma na osnovu koga se utvrđuje minimalna cena u ponudi za preuzimanje. Kada su u pitanju kaznene odredbe, pooštrene su kazne, u cilju korektivnog i preventivnog delovanja, na učesnike na tržištu.\nCilj izmena i dopuna Zakona o preuzimanju akcionarskih društava ("Sl. glasnik RS", br. 46/2006, 107/2009 i 99/2011) je da se otklone izvesne nepreciznosti u primeni Zakona, što bi dovelo do povećanja efikasnosti domaćeg tržišta kapitala i unapređenja pravne sigurnosti učesnika na tržištu kapitala, kao i da se spreče manipulacije sa cenom.\nIzvor: Redakcija, Sanja Stanković, 11.12.2016.


11. oktobar 2012 , Subotica, hotel Galerija\nRTS, Dnevnik 2, 12. oktobar 2012.\nDrugi poljoprivredni forum "Hrana za Evropu" u organizaciji beogradskog Ekonomskog instituta održava se u Subotici. Cilj dvodnevnog skupa je da se, kroz dijalog struke, države, proizvođača i banaka, analiziraju stanje i perspektive srpskog agrara, ali i da se predlože rešenja za kreiranje nove strategije i agrarne politike Srbije.\nIzjave Gorana Kneževića, ministra poljoprivrede, šumarstva i vodoprivrede Republike Srbije, Miodraga Kostića, predsednika MK Group, Slobodana Petrovića, generalnog direktora Danube foods group i Imleka, Miladina Ševarlića, predsednika Društva agrarnih ekonomista Srbije o eventualnoj zabrani izvoza osnovnih životnih namirnica.\nGoran Knežević: To je krajnja i nepopularna mera, ali Vlada je potpuno odlučna da obezbedi sigurnost u snabdevanju osnovnim životnim namirnicama.\nMiodrag Kostić: Ako gledate štetu i korist, mislim da je mnogo manja šteta od zabrane nego šteta koja bi mogla nastati da u Srbiji nemamo te proizvode.\nSlobodan Petrović: Što se tiče mleka imamo situaciju da vrlo malo izvozimo i biće jako teško da se vratimo na određena tržišta ako zaustavimo izvoz.\nMiladin Ševarlić: Drugi gubitak je u zaradi na razlici u cenama ukoliko su cene na inotržištu veće nego na domaćem tržištu.\nRTV Vojvodina 1, Dnevnik, 12. oktobar 2012.\nDa bi se što bolje prilagodili agrarnoj politici Evropske unije i bili konkurentni na tom velikom tržištu Srbiji je potrebna nova strategija razvoja agroprivrede i podsticajni agrarni budžet.\nIzjave Gorana Kneževića, ministra poljoprivrede, vodoprivrede i šumarstva Republike Srbije, Miodraga Kostića, predsednika MK Group, Slobodana Petrovića, generalnog direktora Danube foods group i Imleka.\nGoran Knežević: To su pre svega strateške mere na povećanju agrarnog budžeta, stvaranje ambijenta prepoznatljivog za naše poljoprivredne proizvođače koji će moći dugoročno planirati proizvodnju i investicije, investicije, investicije.\nModrag Kostić: Treba veoma pažljivo raditi, ispitati sve bilanse i ako dođemo u situaciju da domaće stanovništvo nema ulja, šećera, mesa ili nečeg drugog naravno da treba ograničiti izvoz.\nSlobodan Petrović: Ne mogu se na sve grane primeniti isti principi. Za industriju mleka biće jako teško da se vratimo na određena tržišta ako zaustavimo izvoz.\nRTV YU ECO, Info blok, 12. oktobar 2012.\nDrugi po redu forum “Hrana za Evropu” održava se ponovo u Subotici sa ciljem da pruži mišljenja na temu dosadašnjih tendencija, sadašnjeg stanja, predstojećih izazova, rizika i perspektiva prilagođavanja agroprivrede Srbije u najzahtevnijoj fazi perioda pristupanja Evropskoj uniji, u fazi od kandidata do člana EU.\nIzjave Aleksandra Vlahovića, predsednika Ekonomskog instituta, Gorana Kneževića, ministra poljoprivrede, šumarstva i vodoprivrede Republike Srbije\nAleksandar Vlahović: Srbiji nedostaje strategija razvoja agroprivrede koja će biti konsenzusom prihvaćen i kroz javnu raspravu određen i opredeljen dokument.\nGoran Knežević: Ukoliko dosadašnje mere ne budu dovoljne da se stabilizuje ponuda osnovnih životnih namirnica na domaćem tržištu i to po prihvatljivim cenama, vlada će razmotriti čak i zabranu njihovog izvoza.\nIzjava Aleksandra Vlahovića, predsednika Ekonomskog instituta o novoj strategiji razvoja agroprivrede.\nAleksandar Vlahović: Ovo je poslednji trenutak da država Srbija izradi strategijski dokument koji se odnosi na agroprivredu, koji mora da bude rezultat konsenzusa svih učesnika u agroprivredi. Takav dokument ne sme da se uradi brzo, da bismo ga samo imali i stavili na neku policu već to mora da bude istinski dokument koga će se svaka naredna vlada pridržavati.\nTanjug, Video galerija, 12. oktobar 2012.\nIzjava Gorana Kneževića, ministra poljoprivrede, šumarstva i vodoprivrede Republike Srbije o strateškim ciljevima u agraru.\nGoran Knežević: Strateški ciljevi Vlade Srbije su povećanje agrarnog budžeta, izrada zakona o podsticajima poljoprivredi i ruralnom razvoju i pronalaženje partnera za investicije.\nIzjava Gorana Kneževića, ministra poljoprivrede, šumarstva i vodoprivrede Republike Srbije o pomoći Vlade Srbije agraru.\nGoran Knežević: Ukupna vrednost vanredne pomoći agraru za ublažavanje posledica suše je preko 150 miliona evra.\nIzjava Gorana Kneževića, ministra poljoprivrede, šumarstva i vodoprivrede Republike Srbije o merama Vlade Srbije.\nGoran Knežević: Vlada je usvojila set mera za fiskalnu konsolidaciju kojima je sprečen slom finansijskog sistema i takozvani grčki sindrom.\nIzjava Aleksandra Vlahovića, predsednika Ekonomskog instituta o suficitu u spoljnotrgovinskoj razmeni agrarnih proizvoda.\nAleksandar Vlahović: Izvoz poljoprivrednih proizvoda predstavlja više od 23 procenta ukupnog izvoza Srbije. Ove godine možemo očekivati suficit u spoljnotrgovinskom prometu poljoprivrednim proizvodima od preko 1,3 milijarde evra.\nIzjava Miladina Ševarlića, predsednika Društva agrarnih ekonomista Srbije o potrebi za donošenjem nove strategije razvoja agroprivrede Srbije.\nMiladin Ševarlić: Zašto nam je potrebna nova strategija? Strategija 2005. doneta je u vreme „finansijskog obilja“, imali smo donacije, kredite i potpuno drugačiju finansijsku osnovu. Danas imamo potpuno suprotnu situaciju. \nIzjava Dejana Krnjaića, državnog sekretara u Ministarstvu poljoprivrede, šumarstva i vodoprivrede o agrarnom budžetu 2013. godine.\nDejan Krnjaić: U budžetu za 2013. biće planirano četiri odsto sredstava samo za agrarni budžet, što je duplo više nego ove godine.\nIzjava Miodraga Kostića, predsednika MK Group, o pomoći u navodnjavanju.\nMiodrag Kostić: Nije sve u novcu, ima nešto što može da se uradi i bez para. Mi bismo svih 18.000 hektara u vlasništvu navodnjavali, ne treba nam nikakva pomoć, samo ako bi nam se omogućilo da ukrupnimo imanja.\nIzjava Slobodana Petrovića, generalnog direktora Danube foods group i Imleka o eventualnoj zabrani izvoza osnovnih životnih namirnica.\nSlobodan Petrović: Ne mogu se na sve grane primeniti isti principi. U industriji mleka vrlo malo izvozimo i biće jako teško da se vratimo na određena tržišta ako zaustavimo izvoz.\nIzjava Vesne Gantner, pomoćnika ministra poljoprivrede Republike Hrvatske o zabrani izvoza šećerne repe iz Srbije.\nVesna Gantner: Nismo skloni pričama o nekakvom „ratu šećera“ jer treba da negujemo dobrosusedske odnose. Razumemo situaciju, slična je i kod nas, tako da ćemo ove godine morati funkcionisati s takvom uredbom i zabranom.\nIzjava Miodraga Kostića, predsednika MK Group, o eventualnoj zabrani izvoza osnovnih životnih namirnica.\nMiodrag Kostić: To je logična ekonomska odluka. Sve zemlje na svetu, razvijene i one manje razvijene, kada dođu u situaciju da odliv proizvoda može da uslovi da domaće stanovništvo ne bude dovoljno snabdeveno posežu za tom merom.\nIzjava Miladina Ševarlića, predsednika Društva agrarnih ekonomista Srbije, o eventualnoj zabrani izvoza osnovnih životnih namirnica.\nMiladin Ševarlić: Dugoročno, svaka intervencija na tržištu podrazumeva da onaj ko donosi takve interventne mere mora da snosi ekonomske posledice po proizvođače na koje ta mera deluje kontraproduktivno.\nRTV YU ECO, Info blok, 13. oktobar 2012.\nUkoliko bi se osiguranje poljoprivredne proizvodnje, kroz jasno definisane oblasti, uvelo kao obavezno za registraciju gazdinstva, povećala bi se ukupna premija osiguranja, a tako akumulirana sredstva opet bi se kratkoročno plasirala u poljoprivredu, zaključak je današnjeg panela posvećenog osiguranju u poljoprivredi na drugom poljoprivrednom forumu “Hrana za Evropu” u organizaciji Ekonomskog instituta iz Beograda koji je održan u Subotici.\nIzjave Vladana Manića, generalnog sekretara Udruženja osiguravača Srbije i Mire Erić Jović, savetnika guvernera NBS.\nVladan Manić: Problem je u tome što se kod nas ljudi ne osiguravaju jer smatraju da država treba da im pokrije svaku štetu koja nastane.\nMira Erić Jović: Uglavnom je prisutna teza da se osiguranje ne isplati, da je mnogo skupo i to je uglavnom razlog što se poljoprivredni proizvošači u maloj meri kupuju proizvode osiguranja.\nIzjava Mire Erić Jović, savetnika guvernera NBS o premijama osiguranja u poljoprivredi.\nMira Erić Jović: U Srbiji učešće svih premija osiguranja u poljoprivredi iznosi svega 2,6 odsto u ukupnoj sumi premija neživotnog osiguranja.\nIzjava Vladana Manića, generalnog sekretara Udruženja osiguravača Srbije o osiguranju u poljoprivredi.\nVladan Manić: Republika Srbija je dosta investirala u poljoprivredno osiguranje kroz razne programe subvencija, ti programi idu i do 100 odsto, što nije uobičajeno u drugim zemljama.\nIzjava Nikole Mihailovića, predsednika Zadružnog saveza Srbije o restituciji zadružne imovine.\nNikola Mihailović: Zadruge u Srbiji trebalo bi da raspolažu sa približno 300.000 hektara zemljišta, a kao zadružna imovina ukljiženo je tek 10.000 hektara.\nIzjava Vojislava Stankovića, savetnika za poljoprivredu u Privrednoj komori Srbije o setvi pšenice.\nVojislav Stanković: Pšenicu treba posejati na 600.000 hektara da bi se obezbedila prehrambena sigurnost, da nemamo svake godine natezanje sa hlebom i da gledamo u boga hoće li roditi ili ne.\nIzjava Miladina Ševarlića, predsednika Društva agrarnih ekonomista Srbije o setvi pšenice.\nMiladin Ševarlić: Za Srbiju je minumum površine koju treba zasejati pšenicom oko 500.000 hektara, a ukoliko se računa i na izvoz, onda treba zasejati najmanje 600.000 hektara.\nDrugi poljoprivredni forum „Hrana za Evropu“ (pokrivalica prvi dan).


EU u pozitivnom izveštaju o grčkoj ekonomiji navodi reformu penzionog sistema i rizike finansijskog sektora\nBy Zacharias Petrou / Објављено на: February 27, 2020\nEvropska komisija je u sredu objavila svoj peti Izvještaj o pregledu grčke ekonomije nakon finansijskog spasavanja zemlje. U dokumentu se hvale kontinuirani napori na reformama, istovremeno se predviđa snažni ekonomski oporavak koji bi pojačao napredak.\nPrema izveštaju, „Grčka je dobro napredovala u sprovođenju svojih specifičnih reformskih obaveza za kraj 2019. godine. Dopunske mere koje sprovodi ili najavljuje Vlada treba da omoguće njihovo okončanje na vreme za šesti Izveštaj zakazan za maj 2020. To zahteva kontinuirano angažovanje grčkih vlasti, posebno u finansijskom sektoru, gde su značajne akcije i dalje neophodne”.\nŠtaviše, u Izveštaju se upozorava na fiskalni uticaj nedavnih odluka Saveta države na prethodne penzijske reforme. S velikim brojem slučajeva koji zahtevaju retroaktivna plaćanja penzionerima, a koja su i dalje na čekanju, EK očekuje da bi ta kretanja mogla uticati na ekonomiju, međutim grčke vlasti planiraju da reše ta pitanja na „fiskalno neutralan način“.\n„Daljnja normalizacija finansijskog sektora ključni je sastojak održivog rasta“, navela je Komisija u odvojenom izveštaju o Grčkoj. Visok udio “crvenih kredita” ograničava smanjenje troškova i profitabilnost banaka, smanjujući iznos kredita koji se može preusmjeriti u ekonomiju, koja pati od malog broja investicija i sporog rasta produktivnosti, kaže se u izveštaju uz priznanje da postoje “znakovi poboljšanja za kompanije”.\nŠto se tiče projekcija, EK očekuje da će ekonomski rast dostići 2,2% za 2019. godinu, što je znatno iznad prosjeka eurozone od 1,2%, uglavnom zbog jakih izvoznih performansi. Očekuje se da će se ekonomski rast povećati na 2,4% u 2020. godini, pri čemu će domaća potražnja dobijati zamah, podržana pozitivnim očekivanjima i poreznom promenom povoljnom za rast koja je ugrađena u budžet za 2020. godinu. Nezaposlenost će pasti na 15,2% u 2020. godini, dok se očekuje da će inflacija u kratkom roku ostati prigušena.\nGrčka je spremna da dostigne primarni cilj budžetskog suficita od 3,5% BDP-a za 2019. godinu, nadmašujući svoje fiskalne ciljeve petu godinu zaredom. Tačnije, očekuje se da će primarni višak dostići oko 4% u 2019./ibna


Mediji: Vašington bi trebalo da se plaši zbližavanja Moskve i Pekinga - Sputnjik Srbija\nPrema njegovim rečima, Peking i Moskva podigli su svoje odnose na viši nivo nakon što je Zapad pokrenuo ekonomski rat protiv Rusije. Istovremeno, vlade dveju zemalja nastavljaju da se približavaju.\nU avgustu je kineski lider Si Đinping pozvao Rusiju i Kinu „da se suprotstave hegemoniji i unilateralizmu“.\n„I sami možete da pogodite na koga je mislio“, naglasio je Bendou.\nAutor članka ukazao je na sve tesnije veze između država u vojnoj oblasti. Rusija i Kina zajedno predstavljaju značajnu protivtežu ambicijama Sjedinjenih Američkih Država.\n„Sada su čak i nepokolebljive pristalice neobuzdane američke superiornosti postale nervozne zbog saradnje druge najveće svetske ekonomije i druge najjače vojske na svetu“, istakao je on.\nBendou smatra da američko rukovodstvo treba da sedne sa ruskim političarima za pregovarački sto i potraži kompromise koji bi odgovarali obema stranama. Na primer, Sjedinjene Američke Države mogu da objave kraj ere širenja NATO-a. Međutim, stručnjak smatra da cilj Vašingtona ne bi trebalo da bude da Rusija postane saveznik Sjedinjenih Američkih Država, već da se spreči da postane saveznik Kine.\n„Američki političari moraju da priznaju da Rusija ima svoje interese, koje će slediti bez obzira na želje Vašingtona“, rezimirao je Bendou.\nU zaključku članka ekspert je naveo da Sjedinjene Američke Države i Evropa treba da teže civilizovanom, partnerskom odnosu sa Rusijom, budući da bi takav pristup doneo mnogo više koristi sa stanovišta jačanja bezbednosti Sjedinjenih Američkih Država, nego još jedan Hladni rat.\nRusija, SAD, Kina


Pravni eksperti da nađu odgovor kako zaštititi građane od terora | Palelive.com\nPočetna Novosti Region Pravni eksperti da nađu odgovor kako zaštititi građane od terora\nBEOGRAD – Istoričar Aleksandar Raković smatra da pravni eksperti moraju da daju odgovor koji su mehanizmi da se građani Republike Srpske i državljani Srbije zaštite od mentalnog terora odlazećeg visokog predstavnika Valentina Incka.\nRaković je podržao to što su parlamentarne stranke u Republici Srpskoj juče jedinstveno odbacile Inckvu odluku i povukle se iz rada zajedničkih institucija BiH, te ocijenio da je sada na državim organima Srpske i Srbije da nađu odgovor kako odbraniti pravo na slobodu misli, riječi i djela pojedinca.\nPrema njegovim riječima, izuzetno je važno i ključno pitanje “kako će se državni organi Republike Srpske oduprijeti tom teroru koje je Incko uveo u BiH”.\nLideri svih parlamentarnih stranaka sa sjedištem u Republici Srpskoj odbacili su svako nametanje na nivou BiH, a srpski predstavnici od danas neće učestvovati u radu na nivou zajedničkih institucija BiH.\n(www.palelive.com / Srna / Foto: Novosti RS)\nPrethodni članak“Glas Srpske”: Zatvor za nazivanje Srpske i srpskog naroda genocidnim\nNaredni članakValеntin Incko za 12 i po godina donio ukupno 82 odlukе: Tutorstvo naplatio milionima


Poštovanje, drago nam je da Vam saopštimo da je naša agencija uplovila u vode šou biznisa. O cemu se radi? Naime, poligrafista naše detektivske agencije je bio pozvan da ucestvuje u emisiji "Blic poligraf" koja se emituje na Blic TV-u i Youtube-u, i u kojoj poznate i slavne licnosti sa Srpske scene pristaju da se podvrgnu poligrafskom testiranju pred kamerama i da odgovaraju na brojna neprijatna pitanja licnog i provokativnog tipa. Emisija se emituje tri meseca i do sada je imala preko 15 miliona pregleda, odnosno, više od milion pregleda u proseku po epizodi. Šou je za kratko vreme doživeo veliku popularnost i postao najgledaniji Internet šou u Srbiji. Nadamo se da smo uspeli da raširimo svest u našoj javnosti o upotrebi poligrafa i o tome kako sve i na koje nacine se poligraf može iskoristiti da se nekome pomogne, jer vecina ljudi i dalje nije ni svesna u koje sve svrhe i namene poligraf može da se iskoristi da nam svima bude bolje. Želimo da se zahvalimo ekipi Blica koja nas je kontaktirala radi uspostavljanja saradnje. Takodje, cestitamo kolegi poligrafisti, koji je deo naše porodice, kao i ekipi kompanije "Ringier Alex Springer" na postignutom uspehu i želimo im još mnogo zanimljivih epizoda.


Politika rešavanja žalbi | British Council\nU British Council-u posvećeni smo pružanju transparentnih i visokokvalitetnih usluga koje su dostupne svima koji sa nama stupaju u kontakt, trudeći se da Vaše iskustvo učinimo odličnim. Želimo da čujemo Vaše komentare i sugestije na uslugu koju ste dobili kada ste nas kontaktirali ili kada ste koristili neki od naših proizvoda ili usluga.\nTakođe znamo da stvari ponekad mogu da krenu naopako i tu stupa na snagu naša politika rešavanja žalbi. Ukoliko imate primedbu ili žalbu koju želite da nam saopštite, molimo Vas da nam se direktno obratite, jer ćete nam na taj način pomoći na učimo na svojim greškama i da poboljšamo kvalitet svojih usluga gde god je to moguće.\nŠta ćemo uraditi\nBez obzira na predmet Vaše žalbe, odakle nas kontaktirate ili koji kanal komunikacije pritom koristite, žalbi ćemo pristupiti ozbiljno i nepristrasno. Naša politika je da Vam u roku od tri radna dana potvrdimo da smo žalbu primili, a da je u potpunosti rešimo u roku od deset dana. U složenijim slučajevima ili ukoliko je Vaša žalba prenesena na viši nivo (kao što je navedeno u odeljku ‘’Postupanje sa Vašom žalbom’’) mogući su i duži vremenski rokovi, a o tome ćemo Vas obavestiti u direktnom kontaktu sa Vama.\nŽelimo da ispravimo situaciju u Vašu korist gde god možemo i radićemo na rešavanju pitanja brzo i pravično. Objasnićemo Vam šta je pošlo naopako i zbog čega i preduzećemo sve mere da ispravimo problem.\nU određenim situacijama možemo samo da Vam se izvinimo, ali ćemo na osnovu Vaše sugestije dobiti preporuke za poboljšanja u našem budućem radu.\nAko želite da uložite žalbu, možete to učiniti putem email-a, slanjem pisma ili telefonom. Međutim, savetujemo Vam da nam žalbu uputite u pisanom obliku kad god je to moguće. Žalbu treba podneti u roku od 90 dana od dana kada se događaj odigrao, ili od dana kada ste postali svesni problema.\nKontakt izvan Velike Britanije:\nKako biste pronašli kontakt detalje, posetite www.britishcouncil.org i u odeljku "Our global connections" kliknite na padajuću listu i izaberite svoju zemlju. Za kontakt detalje kancelarije British Council-a u Beogradu pratite sledeći link: http://www.britishcouncil.rs/about/contact\nKonkakt u Velikoj Britaniji:\nBritish Council Customer Service UK:\nTelefon: +44 (0) 161 957 77 55\nE-mail: Popunite formular onlajn na sajtu: www.britishcouncil.org/contact\nBritish Council Customer Service UK,\nNapominjemo da informacije koje sadrže lične podatke i detalje o žalbi možemo razmenjivati samo neposredno sa korisnicima, na primer sa kanidatima za ispite ili sa zvaničnim predstavnicima organizacija uključenih u program British Council-a.\nUkoliko želite da treća strana nastupi u Vaše ime, to može biti drugo lice ili organizacija. Treće strane mogu biti savetodavne organizacije, profesionalci kao što su advokati ili nastavnici ili pak članovi porodice ili prijatelji. U tom slučaju,u obavezi ste da u pisanoj formi ovlastite treću stranu. Više informacija možete dobiti u direktnom kontaktu sa nama.\nPostupanje sa Vašom žalbom\nNaš cilj je da rešimo što je moguće veći deo problema već prikom prvog kontakta. Osoba sa kojom dođete u kontakt odmah će se potruditi da pronađe rešenje kad god je to moguće, ali će možda morati da se konsultuje sa drugim kolegama da bi se došlo do rešenja.\nU nekim slučajevima ćete možda dobiti odgovor od odeljenja ili osobe koja je odgovorna za tu oblast našeg rada. U retkim slučajevima kada je žalba izuzetno ozbiljne prirode, ukoliko i dalje budete nezadovoljni nakon našeg odgovora, problem mora biti prenesen na viši nivo. Više detalja o postupanju sa Vašom žalbom ćete dobiti u toku samog procesa.\nOpšti princip koji poštujemo je da korisnika koji je uložio žalbu treba, koliko je god to moguće, vratiti u poziciju u kojoj bi bio da nije došlo do problema.\nNaš cilj je da pružimo praktična rešenja kad god je to moguće. Kada pogrešimo cilj nam je da:\nse iskreno izvinimo i preuzmemo odgovornost\npriznamo grešku i objasnimo šta je pošlo naopako i zašto\nnastojimo da ispravimo grešku bez odlaganja\nnaučimo lekciju nakon Vaše žalbe kako bismo poboljšali svoje usluge.\nVaša žalba će biti obrađena u najstrožoj poverljivosti, u skladu sa našom Globalnom politikom o bezbednosti i poverljivosti informacija. Informacije o Vama će se razmenjivati isključivo interno i samo u onoj meri koliko je neophodno da se istraži i reši žalba. Trećim licima ćemo otkrivati Vaše informacije samo uz Vaš pristanak ili ako smo po zakonu obavezni da to učinimo.\nPrema Zakonu o zaštiti podataka Velike Britanije imate pravo da tražite kopiju informacija koje se odnose na Vas, kao i da tražite od nas da ispravimo eventualne nepravilnosti u tim informacijama.\nZa više informacija u vezi sa ovim možete nas kontaktirati ili pogledati našu stranicu:\nAko Vaša žalba dostigne najvišu instancu u okviru naše organizacije, i ukoliko i dalje budete nezadovoljni ishodom, u odgovoru ćemo Vam pružiti informacije o tome kako da se Vaš slučaj uputi na procenu istrage kod našeg nezavisnog revizorskog tela.


RTCG - Radio Televizija Crne Gore - Nacionalni javni servis :: Ekonomija :: "Nijesmo dali zemlju za obezbjeđenje kredita"\nMARKOVIĆ O AUTOPUTU 26. 06. 2019. 15:34 >> 15:44 2\nMARKOVIĆ O AUTOPUTU\n"Nijesmo dali zemlju za obezbjeđenje kredita"\nPremijer Duško Marković saopštio je da ne postoje bilo kakva otvorena pitanja u vezi sa realizacijom kredita uzetog od Exim banke za gradnju dionice autopta Bar-Boljare, niti da država kasni sa otplatama, budući da period otplata nije ni počeo.\nDržava odlučna u namjeri da sačuva prostor maslinjaka\nDržava će ostati odlučna u namjeri da prostor maslinjaka u Valdanosu sačuva i koristiće sva zakonom propisana sredstva da se počinioci kazne i zaustavi devastacija prostora, saopštio je premijer Duško Marković.\nOdgovarajući na pitanje poslanika i potpredsjednika Skupštine, Gencija Nimanbegua, rekao je da je Vlada, zbog okolnosti koje postoje u ulcinjskoj lokalnoj samoupravi i svjesna značaja tog grada za turizam i privredu Crne Gore, insistirala da prvi planski dokument koji je usvojen u mandatu ove izvršne vlasti bude upravo Prostorno urbanistički plan Opštine Ulcinj.\nMarković je, kako je saopšteno iz Vlade, poručio da pojedinci imaju dvostruki aršine, odnosno deklarativno se zalagažu za očuvanje maslinjaka u Valdanosu, a istovremeno bespravno podižu objekte radi biznisa, imovinskog interesa, ili ličnog komfora.\nNimanbegua je zanimalo dokle se stiglo sa postupkom povraćaja imovine vlasnicima u uvali Valdanos.\nMarković je saopštio da su stavljena van snage planska rješenja koja su predviđala izgradnju velikih turističkih kapaciteta, kojima se oštro protivila lokalna zajednica, a onda, upravo na lokalitetu Valdanos, u potpunosti zabranjena izgradnja stambenih i turističkih objekata.\n„Ovaj prostor je rezervisan isključivo za potrebe maslinarstva i u manjem dijelu sporta i rekreacije“, objasnio je Marković.\nOn je rekao da je samo u aprilu ove godine identifikovano 15 osoba koja su nelegalno gradila ili grade na lokaciji maslinjaka.\n„U pitanju su različite kuće za odmor, eko sela, kampovi – sve ono što je sada zabranjeno na tom lokalitetu i čemu se protivila lokalna zajednica u vrijeme kada je takve planove iskazivala država. Sa druge strane, što me posebno zabrinjava, obavješten sam da adekvatna asistencija i podrša lokalne samouprave izostaje“, poručio je Marković.\nOn je kazao da je 18 hiljada stabala stoljetnih maslina u Valdanosu opšte i trajno dobro.\n„Zato smo obavezni da ih zaštitimo od svih oblika devastacije. Država će ostati odlučna u namjeri da prostor maslinjaka u Valdanosu sačuva i koristiće sva zakonom propisana sredstva da se počinioci kazne i zaustavi devastacija prostora“, zaključio je Marković.\nDuško Marković Valdanos


Radio Tivat | Prvi turnir džudista u Bjeljini\n13 сеп Prvi turnir džudista u Bjeljini\nPosted at 09:01h in Sport\tby\tTamara\nU drugoj polovini sezone takmičari Džudo kluba „Tivat“ prvi turnir odradiće u Bijeljini u subotu 14. septembra u sali „Ivo od Semberije“ na pet borilišta. To je Međunarodni džudo turnir, „Trofej Pantera“ koji se održava više godina i okuplja preko 700 takmičara u uzrastima pionira i kadeta iz čak 15 zemalja. Putnici za Bijeljinu su Milana Stevanović, Mia Božinović i Stefan Kovinić koji će se takmičiti u konkurenciji mlađih i starijih pionira, te Filip Stjepčević u konkurenciji kadeta.\nO očekivanjima i samom takmičenju, nešto više nam je rekla Ivana Milovic, trener i vodja puta za Bijeljinu:\n“ Želimo prvenstveno da provjerimo trenutnu spremnost takmičara koji su trenirali i tokom ljetnje pauze i to ćemo uraditi upravo u Bijeljini koja će ovog vikenda okupiti džudo klubove iz regiona i Evrope. Božinović i Stevanović će raditi u dvije uzrasne kategorije, kako bi što spremnije dočekale narednu sezonu jer su u prelaznom uzrastu, dok od Kovinića i Stijepčevića očekujem prvenstveno dobre mečeve, bez obzira na krajnji ishod“-ističe\nMilović, kao i to da već naredne nedelje drugi dio ekipe očekuje turnir u Rožajama.


Privredna komora Srbije: Investicije za privlačenje visokotehnoloških firmi u gro planu\nčetvrtak, jan 04 2018\n* Strateška odluka vlade je da u narednom periodu, osim podsticanja investicija koje zapošljavaju veliki broj ljudi u radnointenzivnim industrijama, ubuduće više investira u privlačenje visokotehnoloških kompanija koje će zapošljavati i bolje plaćene visoko obrazovane ljude, najavljuje predsednik Privredne komore Srbije Marko Čadež.\nDosadašnji koncept privlačenja velikih inostranih kompanija u Srbiju, doprineo je, kako ocenjuje Čadež za Tanjug, zapošljavanju velikog broja radnika i smanjenju nezaposlenosti. Samo prošle godine, u fabrikama stranih investitora otvoreno je više od 10.000 radnih mesta.\nU narednim godinama polako će biti prilagođavan fokus, kako pojašnjava, tako što će vlada „ciljati“ investitore koji donose savremene tehnologije, doprinose podizanju tehnološkog nivoa srpske privrede, omogućavaju našim firmama da se integrišu u njihove dobavljačke lance i koje će angažovati visokoobrazovane radnike sa znatno većim zaradama.\n- Strateška odluka vlade je da se u privlačenju stranih ulaganja polako preusmeri na takve kompanije, da se sagleda i kakvu tehnologiju donose i koliko će to uticati na domaću privredu - kaže Čadež.\n- To jeste bio slučaj u prethodnom periodu, kada nam je bilo važno da se smanji nezaposlenost, što je i postignuto. Takve investicije i dalje će se podsticati, ali pre svega u manje razvijenim krajevima u kojima je nezaposlenost najveća. Međutim, dobro je, da je među kompanijama koje sada dolaze i sa kojima se pregovara, sve više onih koje srpskoj privredi donose savremene tehnološke procese.\nViše iz ove kategorije « Božić u Somboru: Najava bogosluženja i događaja\tGradonačelnica Sombora Dušanka Golubović zapalila tradicionalni Badnjak i čestitala pravoslavnim vernicima Božić »


Boris Tadić: Ekonomija i zapošljavanje glavne teme : Nadlanu.com\nBoris Tadić: Ekonomija i zapošljavanje glavne teme\nObjavljeno 30. dec 2011. / 11:56:26\nBEOGRAD, 30. decembra 2011. (Beta) - Na godišnjoj konferenciji za novinare, Boris Tadić je rekao da je Srbija u nepovoljnom finansijskom okruženju i uslovima svetske ekonomske krize za dva odsto povećala bruto društveni proizvod a izvoz za 15 odsto, dok je istovremeno smanjen spoljnotrgovinski deficit.\nPREDSEDNIČKI I PARLAMENTARNI IZBORI U 2012.\n"Po Ustavu Srbije je nemoguće da predsednički izbori budu održani 2013. godine nego moraju da budu do kraja 2012", rekao je Tadić.\nObraćajući se novinarima u Predsedništvu Srbije, Tadić je naglasio da samo kretanje ka Evropskoj uniji garantuje stabilnost, bolji životni standard za građane, nove investicije i modernizaciju Srbije.\n"Izmirujemo međunarodne finansijske obaveze na relativno redovan način i to pokazuje stabilnost naše ekonomije. Investicije su veće nego u svim državama regiona i nedavno je izašao podatak da su strane direktne investicije u srpsku privredu veće nego u Sloveniji, Madjarskoj, Hrvatskoj, Bosni i Hercegovini zajedno", kazao je Tadić.\nTadić je rekao da je nezaposlenost u Srbiji veoma visoka i da iznosi 22 odsto, kao i da plate nisu dovoljne, ali da nisu ni najniže uregionu.\nOn je naveo da se sledeće godine očekuje rast BDP od 1,5 odsto i povećanje izvoza za 10 odsto, kao i da inflacija sa ovogodišnjih sedam odsto bude smanjena na pet odsto.\nboris tadićekonomijaekonomska krizaizborinezaposlenost


Đoković: Kina i Srbija lokomotive inicijative "Pojas i put"\nĐoković: Kina i Srbija lokomotive inicijative „Pojas i put“\nTanjug 11. septembra 2019. 13:41\nBEOGRAD – Republika Srbija je veoma važna karika u okviru Inicijative „Jedan pojas, jedan put“, stoga je sve veći broj kineskih kompanija i privrednika zaintereseovano da investira u Srbiji, naglašavaju domaćini na Međunarodnom sajmu za investicije i trgovinu (CIFIT 2019) u kineskom gradu Sjamenu, na kome je Srbija počasni gost.\nPotpredsednik Pokrajinske vlade i pokrajinski sekretar za privredu i turizam Ivan Đoković jedan je od članova delegacije Vlade Srbije, koju predvodi njen potpredsednik i ministar za trgovinu, turizam i telekomunikacije Rasim Ljajić\nĐoković je istakao da se putem ove manifestacije u provinciji Fuđianu, fokus ove godine usmerava ka direktnim stranim investicijama i globalizaciji, kao svetskom trendu.\n„Poseta delegacije Republike Srbije gradu Sjamenu na Sajmu, u provinciji Fuđian, je uspešna, a moglo bi se reći i istorijska, što potvrđuje zainteresovanost brojnih kineskih institucija, pokrajine i, pre svega, kineske privrede za daljim razvojem privrede, daljim investicijama. Svedoci smo da kultura, turizam i prijateljstvo prevazilaze sve barijere. Slobodna tržišta, dobra sirovinska osnova i dobri politički i kulturološki odnosi su ključ uspeha koji će Srbiju dovesti na pravu putanju razvoja“, rekao je Đoković, dodavši da je za AP Vojvodinu veoma značajno da je, pored zaključenih sporazuma sa kineskim pokrajinama, činjenica da je u fokusu daljeg razvoja investicija od strane kineske privrede, te da je nekoliko pokrajina izrazilo spremnost da zaključe strateške sporazume sa Vojvodinom.\nInače, cilj sajma je da se ohrabre kineske kompanije da intenzivnije investiraju u Srbiju, osnažujući postojeće privredne i kulturološke veze dveju zemalja, uspostavljene pre više decenija. Više od dvadeset privrednih kompanija iz Republike Srbije ima priliku da predstavi svoje poslovne procese, proizvode i usluge, a očekuje se i da će, uz mnogobrojne poslovne susrete na ovogodišnjem CIFIT-u naši privrednici sklopiti nova partnerstva, kako sa kompanijama iz NR Kine, tako i sa drugim, svetskim kompanijama u okviru srodnih oblasti poslovanja.\nPored Investicionog kongresa „Pojas i put“ na konferencijama koje su deo zvanične posete delegacije Republike Srbije, učestvovali su, uz Ljajića, ministri rudarstva i energetike i za zaštitu životne sredine, Aleksandar Antić i Goran Trivan, kao i predstavnici Privredne komore Srbije i Razvojne agencije Srbije.\nKompanije iz Srbije koje učestvuju na ovogodišnjem sajmu u Sjamenu, pretežno posluju u oblasti industrije, poljoprivrede, građevinarstva, ali i vinarstva i vinogradarstva, kao i putarske kompanije. Predstavnici privrede iz Srbije će sa predstavnicima kineskih kompanija koje posluju u Srbiji, „CRBC“, „Linglong“ te „Ziđin“, koja je investirala u RTB Bor i „HBIS“ u železaru „Smederevo“, govoriti o investicionim potencijalima i mogućnostima za produbljivanje saradnje između dve zemlje.\nMeđunarodni sajam investicija i trgovine u Sjamenu, koji se sada već tradicionalno održava po 22. put u istočnoj kineskoj pokrajini Fuđian, organizuju Ministarstvo trgovine NR Kine, Vlada provincije Fuđijan i grad Sjamen, uz podršku kineske vlade, Svetskog udruženja sajmova i Svetske trgovinske organizacije. Jedna je od najvećih investicionih manifestacija na svetu.